text:
Amasomo matagatifu tuzirikana:
Isomo rya mbere: Sir 3, 1-16;
Isomo rya kabiri: Col 3, 20-22;
Ivanjiri: Lk 2, 41-52
Basaserdoti, bihayimana, barezi namwe bana bacu dukunda, mbanje kubasuhuza kandi mbifuriza amahoro n’imigisha bituruka ku Mwami wacu Yezu Kristu. Kristu Yezu akuzwe!
Uyu munsi, muri Diyosezi yacu ya Nyundo, nishimiye kwifatanya namwe kugira ngo ntangize ku mugaragaro umwaka wahariwe kwita ku burere bw’abana mu mashuri. Ni umunsi duha agaciro cyane nka Kiliziya gatolika kuko uburere bwiza tubukomeyeho. Uburere bwiza ni umusingi w’iterambere nyaryo ry’umuntu ku giti cye no kuri sosiyete muri rusange. Uburere bw’abana mu mashuri bufite umwanya ukomeye mu butumwa bwa kiliziya y’isi yose. Kwigisha ni kamere yayo. Kiliziya ntihwema gushishikarira guha abana bayo uburere bwuzuye buzatuma bigirira akamaro, bakakagirira kiliziya ndetse n’igihugu. Ibyo bigerwaho iyo umwana ahawe uburere bwo kumufasha kuba umuntu nyawe koko.
Dutangira uyu mwaka w’ikenurabushyo wa 2021-2023, nabahaye icyerecyezo kigira kiti «DUKOMERE KU BUMWE N’UBUFATANYE, TWUBAKE UMURYANGO UHAMYE KANDI WITA KU BANA N’URUBYIRUKO » Duhitamo iki cyerekezo twashakaga guha imbaraga umuryango. Turabizi neza ko ariwo kiliziya y’ibanze ukaba n’amizero y’igihugu. Ikindi twifuje ko uyu mwaka twagaruka by’umwihariko ku bana n’urubyiruko kuko nabo bafite umwanya ukomeye mu muryango nomuri kiliziya. Byabaye mahire kuko Inama Nkuru y’Abepiskopi gatolika mu Rwanda bafatanyije na komisiyo yayo ishinzwe uburezi gatolika nabo bahisemo ko uyu mwaka w’Ikenurabushyo waharirwa kwita ku burezi bagendeye kuri iyi nsanganyamatsiko igira iti: « UMWANA USHOBOYE KANDI USHOBOTSE ». Abepiskopi gatolika bifuje ko uyu mwaka w’Ikenurabushyo 2022-2023 wadufasha kuzirikana ku burere butangirwa muri ya mashuri yacu, bikatubera n’umwanya wo kureba ibyo twashyiramo imbaraga. Ku rwego rw’igihugu uyu mwaka watangijwe tariki ya 07 /10 muri Archidiyosezi ya Kigali. Ukazasozwa umwaka utaha duhimbaza Icyumweru cy’Uburezi gatolika.
Abepiskopi bacu ba Kiliziya gatolika y’u Rwanda bavuga ko uburere bugomba guhera mu rugo bukunganirwa n’umuryango mugari, bugashimangirwa n’abarezi b’ingeri zose kugeza umwana akuze akabasha kuba na we yarera abandi. Bagaragaza kandi ko ubufatanye ari ngombwa kugira ngo umwana adahagama hagati y’ibyiciro bitandukanye by’abamwitaho. Abepiskopi Gatolika bo mu Rwanda bati “Uburezi bufite ireme bushingira ku burere, bugasigasirwa n’integanyanyigisho zishyitse zigendana n’imyigishirize ihamye irangwa n’ubushobozi mu bumenyi n’ubwitange nk’ubw’Imana mu bushake bwo gufasha abana”. Abepiskopi bifuza ko uyu mwaka wahabwa ingufu Kandi ukazafasha abarerwa kuba abantu nyabantu n’abarezi bakumva ko ari ababyeyi bizihiwe n’umuhamagaro wabo. Ibi kandi byifujwe na Nyirubutungane Papa Fransisko, mu butumwa yageneye isi yose, ku wa 01 Mutarama uyu mwaka, ku munsi mpuzamahanga wo gusaba amahoro. Papa Fransisko yaragize ati: “Kwigisha no kurera ni byo shingiro rya sosiyete yunze ubumwe, ifite umuco, ishoboye kurema icyizere, uburumbuke n’iterambere”.
Umushumba wa Kiliziya gatolika ku isi asanga kandi ari ngombwa ko imiryango, amakoraniro, amashuri na kaminuza, ibigo, amadini, abategetsi, n’abatuye isi bose baharanira kurera muntu ushyitse. Agasoza agira ati “Gushora imari mu kwigisha no kurera abakiri bato ni inzira nyamukuru yo kubafasha kugira umwanya ubakwiye ku isoko ry’umurimo binyuze mu myiteguro iboneye.”
Niba dushaka ko ahazaza ha kiliziya n’ah’igihugu cyacu haba heza, turasabwa kuhategura ubu. Ibyo rero tuzabigeraho duhereye mu guha ingufu uburezi bufite ireme. Aha ndashaka kuvuga uburezi buhereye mu muryango hakiyongeraho ubwo mu mashuri.
Amasomo matagatifu tumaze kumva aragaruka ku burere bugomba kuranga abana bacu. Mu isomo rya mbere, Mwene Siraki aragaruka ku nshingano z’abana imbere y’ababyeyi. Umwanditsi w’iki gitabo arigaragaza nk’umubyeyi ugira abana be inama agira ati: «Bana banjye, ndi so wababyaye, nimuntege amatwi; maze mukore ibizabahesha umukiro kuko Uhoraho ahimbariza se w’abana imbere yabo, kandi agashyigikira ubutegetsi bwa nyina ku bahungu be».
Inshingano ya mbere Mwene Siraki atwibutsa ni ukubaha ababyeyi. Kubaha ababyeyi ni ukubahiriza itegeko duhabwa n’Imana: “Urajye wubaha ababyeyi bawe” (Iyim, 20,12). Umubyeyi ni umuntu ukomeye mu buzima bw’umwana. Afite umwanya ndasimburwa kuko aba yaramubyaye kandi akamunambira buri gihe muri ya mihihibikano ya buri munsi, kugira ngo abone ikimutunga. Niyo mpamvu umwana ubuze umubyeyi aba imfubyi, yumva ari wenyine. Mu kinyarwanda turavuga ngo: «Akabura ntikaboneke ni nyina w’umuntu». Ikiranga umwana warezwe neza ni uko yubaha ababyeyi bamubyaye, akagaragaza ko mu muryango avukamo yahawe uburere bukwiye.
Kubaha ababyeyi bigaragaza kandi bigakuza umubano dufitanye n’Imana, Yo ibanyuraho kugira ngo tugire ubuzima. Nk’uko umwanditsi yabitubwiye iyo twubashye ababyeyi bituma Imana itubabarira, ikadukiza ibyaha byacu kandi ikumva isengesho ryacu. Ntidushobora kubaha Imana tutabona igihe tutubaha abayeyi bacu Imana yaduhaye. «Utinya Uhoraho yubaha se, kandi agakorera ababyeyi be nk’aho ari ba shebuja». Uwubashye ababyeyi be aba ahongereye ibyaha bye, kandi isengesho rye rizakirwa.
Inshingano ya kabiri ni iyo gufasha ababyeyi bacu. Umwana warezwe neza, ntabwo yishimira ko ababyeyi be basuzugurika, yumva afite ishyaka ryo kubafasha kubaho neza. Umwana warezwe neza akurana igishyika cyo gukura ababyeyi be mu buzima bubi akabashyira aheza, akabona bubashywe mu bandi. Yishimira kubona ababyeyi be bafite icyubahiro cyangwa se ishema ry’ababyeyi, bavugwa neza, bahorana ibyishimo. Mwene Siraki kandi atwibutsa ko tugomba kwita ku babyeyi bacu igihe bageze mu za bukuru, mu burwayi no mu bindi bihe bikomeye. Umubyeyi ugeze mu za bukuru aba akeneye ko abana be bamuba iruhande, ntiyicwe n’irungu, akavuzwa, akagaburirwa. Agahinda k’umubyeyi ni ukubona abo yibarutse bamutera umugongo cyangwa se bamwandagaza. Uko ntawe usimbura umubyeyi imbere y’umwana ni nako nta n’uwagombye gusimbura umwana imbere y’umubyeyi cyane cyane iyo bageze mu za bukuru. «Koko rero ineza ugiriye so ntiyigera yibagirana ahubwo izakubera impongano y’ibyaha byawe. Nugera mu makuba uhoraho azakwibuka ibyaha byawe bishonge nk’amahindu yikanze umucyo. Utererana se aba ari inkorashyano naho ushavuza nyina aba ari ikivume imbere y’Uhoraho». Kubaha ntibigomba gusa kugarukira ku babyeyi bacu, ahubwo tugomba kubaha uwo ari we wese no kumenya kwita ku bantu bose bafite ibibazo, abageze mu zabukuru, abarwayi… Imvugo yacu, imyitwarire yacu nigaragaze ko twarezwe. Kubaha ababyeyi bacu rero binadutoze no kubaha umuntu uwo ari we ese, cyane cyane abadukuriye, abarezi be…
Kubaha no kwita ku babyeyi bacu ni no gutanga urugero rwiza mu bana bacu cyangwa se abo tuzibaruka. Uko twita kuri abo batubyaye niko twigisha abakiri bato kumenya agaciro k’ababyeyi mu buzima bw’abana. Niyo shusho abana basigarana kandi ni nabyo bazadukorera igihe tuzaba turi mu kigero cyabo. Mu yandi magambo imyitwarire yacu ni ishuri tunyuzamo abo twibarutse. « Uwubaha se azaronka ibyishimo mu bana be». Mwene siraki ari mu kigwi cy’abarimu ku ishuri bagomba gutoza abana imigenzo myiza n’ikinyabupfura.
Mu isomo rya kabiri ryo mu ibaruwa yandikiwe Abanyakolosi, Pawulo mutagatifu arasaba ababyeyi kwirinda intonganya za hato na hato kugira ngo batazakura abana babo umutima. Abana bategetswe kubaha no kumvira ababyeyi, ababyeyi nabo bafite inshingano zo kurera neza abana Imana yabahaye bayabahutaza. Umwana agomba gukurira mu muryango utekanye, aho ababyeyi bumvikana, bakajya inama, buri wese akakira mugenzi we kandi akamwubaha uko ari. Urugo ni ishuri ry’ibanze kandi ndasimburwa mu burere bw’umwana. Niho umwana yigira kuba umuntu, niho yisanishiriza n’abantu bwa mbere, niho yigira imico yibanze. Niho yigira kureba no kuvuga; mu muryango niho baremera umuntu. Niba umuryango umwana abamo wishimye, nawe azigiramo ibyishimo. Niba ari umuryango uhora mu ntonganya n’amahane, umwana azakurana umutima mubi. Ibyo tumushyizemo nibyo akurana ndetse kandi ni nabyo tuzasarura. Umuryango niwo ufite inshingano za mbere zo kurera umwana, kumuha ibyangombwa byose bimufasha gukura mu mpande zose, mu gihagararo, mu bwenge, anyuze Imana n’abantu. Niho atorezwa ikinyabupfura agomba kugaragariza abaza babagana.
Ababyeyi ntibagarukira kuri Papa na Mama gusa ahubwo nk’uko Papa Fransisiko abivuga tugomba kubaka umudugudu w’uburezi (village de l’éducation), aho abantu bose bumva ko bafite inshingano zo kurerera igihugu, ko buri wese agomba gutanga umuganda we. Imiryango umwana akuriramo ni myinshi: Hari umuryango umwana avukiramo wa Papa na Mama hamwe n’abavandimwe be; hari aho aca ajya ku ishuri, abo ahura nabo bose, abaturanyi b’iwabo; hari ishuri yigamo n’abo bahabana aribo abanyeshuri n’abarezi; hakaba na Sociète cyangwa umuryango mugari muri rusange ugenda umwakira, umutegurira n’ejo hazaza. Iyo miryango yose iyo ifatanyije buri wese akumva ko agomba kwita ku mwana w’igihugu na kiliziya, iyo itekanye ifite amahoro, umwana abaho neza, agakura neza, akiga neza. Babyeyi rero nimugire ishyaka ryo gutegura umuryango mwiza wakira abana bacu, bakawukuriramo banezerewe.
Mu Ivanjili y’uyu munsi yanditswe na Luka twumvise uko ababyeyi ba Yezu bakoze urugendo, nk’abandi bayahudi bose, bagana i Yeruzalemu bajyanye na Yezu. Yari afite imyaka cumi n’ibiri. Ngo iminsi mikuru irangiye ababyeyi barataha ariko Yezu we arasigara. Baramushakisha kugeza igihe bamuboneye, bamusanga mu Ngoro arimo yigisha. Iyi Vanjili idufashe kuzirikana ibintu bine by’ingenzi mu burere bw’umwana:
Icya mbere tuzirikana ni ababyeyi ba Yezu. Aba babyeyi bagiye gusenga, bajyana na Yezu kugira ngo batangire kumutoza iby’idini yabo, cyangwa se imigenzo myiza y’iyobokamana. Nk’uko babitubwiye ngo uko umwaka utashye ababyeyi be bajyaga i Yeruzalemu. Wari umuco wabo bari bakomeyeho. Uwo muco rero niwo bashakaga ko na Yezu akuriramo. Umuryango ugomba gufasha umwana gukurana imigenzo myiza nyobokamana, ukamufasha gukura mu mubano we n’Imana kandi ukabimuhamo urugero. Ababyeyi kimwe n’abarezi tugomba gutoza abana bacu isengesho, kubajyana mu Gitambo cy’Ukaristiya cyangwa se andi makoraniro ahuzwa no gusenga, kubategurira no kubahesha amasakramentu bikaba inshingano…Umwana warerewe mu bupagani biramugora kubona icyerekezo gihamye cy’ubuzima bwe.
Icya kabiri ndagihera ku gutangara kw’abari bateze amatwi Yezu, batangarira ubwenge bwe n’amagambo yasubizanyaga ndetse n’igisubizo yahaye ababyeyi be agira ati: «Mwanshakiraga iki? Muyobewe se ko ngomba kuba mu nzu ya Data? ». Abantu bari bataramumenya, ngo bamenye ko ari Umwana w’Imana waje gukiza abantu. Ariko buhoro buhoro batangiye kubona ko ari umuntu udasanzwe ufite ubwenge burenze ku myaka ye cumi n’ibiri. Uburezi bubereyeho gukuza ka kabuto ka sinapisi kari muri buri wese Imana yamubibyemo, kakagenda gakura, kigaragaza buhoro buhoro. Umwana wese iyo arezwe neza, agahabwa icyerekezo kizima, akigira ahantu heza kandi agafashwa n’ingeri zose, iyo nta bindi bibazo yifitemo uwo mwana akuza impano zimurimo. Uburezi bubereyeho gufasha umwana gukuza umuhamagaro we, mbere na mbere wo kuba umuntu byuzuye nka Yezu. Yezu niwe rugero rwacu mu burezi. Niwe tureberaho mu kurera umuntu wifitemo ubumuntu n’urukundo; ufite umutima ufunguriye bose, wakira bose. Umuryango cyangwa ishuri nibibe kandi ahantu umwana yigira kwitaba Nyagasani nk’uko Heri yafashije umwana Samuel kumenya kuvuga ngo: «Vuga Nyagasani, umugaragu wawe arumva» (1Sam 3, 9). Burya akenshi mu muryango, niho umwana atangirira kuba icyo azaba cyo. Umuryango rero ugomba kumufasha kugira ngo yikuzemo icyerekezo cyiza cy’ubuzima bwe.
Icya gatatu ni amagambo ya Bikira Nariya, ati: «Mwana wanjye, watugenje ute? Jye na so twagushakanye umutima uhagaze». Abana muri iki gihe basigaye batakarira muri byinshi: Ibiyobyabwenge bibajyana mu ngeso mbi, guta ishuri bitwaje gushaka amafaranga, ikoranabuhanga rikoreshwa nabi rigatuma bagira imico mibi, ihohoterwa bahura naryo, haba mu ngo mu nzira n’aho biga; hari abana kandi batwawe no kujya kureba amafilime mu mazu rwihishwa n’ibindi. Rimwe na rimwe iyo abo bana batereranywe bagenderako, ku buryo kubagarura no kubagorora bigorana. Hari n’ababyeyi kandi babibona bakabyirengagiza bavuga bati n’amahitamo y’umwana ntacyo narenzaho. Bavandimwe, hari ikigero umwana aba agomba kuhitirwamo ibimufitiye akamaro kugeza igihe azagira ubwenge bwo kwifatira ibyemezo. Ibi byateye ngo ni uburenganzira bw’umwana ntitubyumwe nabi. Babyeyi, mufite inshingano zo guhitiramo icyerekezo kiza abana banyu. Nk’uko mwababyaye, mukabonsa mutabagishije inama, mukbita amazina mwihitiyemo mutabagishije inama, mukabaha ibyangombwa by’ibanze mubona ko bibakwiye koko ni nako mutagomba kubatererana ngo ni uburenganzira bwabo. Namawe mumenye ko ari uburenganzira bwanyu kubayobora mu nzira nziza, kubaha ikerekezo cy’ubuzima n’ibindi byiza bizabafasha kugira uburere bwiza.
Bikira Mariya na Yozefu baduha urugero rw’igishyika cyagombye kuranga ababyeyi, igihe babona abana babo batakarira muri byinshi bituma bangirika. Batwigisha kandi ko uburere bw’umwana atari ubw’umubyeyi w’umugore wenyine, cyangwa se umugabo gusa, ahubwo ababyeyi bombi bagomba gufashanya nk’uko Bikiramariya na Yozefu bombi bahangayikishijwe n’ibura rya Yezu.
Icya kane tuzirikana ni aya magambo: «Uko Yezu yakuraga niko yungukaga ubwenge n’igihagararo anyuze Imana n’abantu». Aya magambo agaragaza icyerekezo gikwiye mu burere n’uburezi bw’abana bacu. Abarezi muri hano, namwe muharanire ko abo murera bakura banogeye Imana n’abantu. Umurimo mukora ni umuhamagaro. Uwukora kubera ko azahembwa gusa yumve ko bidahagije ahubwo awukore nk’umubyeyi. Uburezi bugomba gufasha umwana gukura mu mpande zose z’ubuzima bwe. Nibyo twita kurera umuntu wuzuye kandi ku buryo bwuzuye. Ibyo bisobanura ko tugomba kurera umuntu ufite ubwenge n’ubumenyi, uzigirira akamaro kandi akakagirira n’abandi; kurera umuntu ufite ubuzima bwiza bw’umubiri, buzira umuze; umuntu wubaha Imana kandi akabana neza n’abandi. Uwo mwana niwe twese twifuza kurera no gukuza.
Kuri uyu munsi munsi wo gutangiza ku mugaragaro umwaka wahariwe kwita ku burezi, dusabe Nyagasani kugira ngo atwongerere imbaraga zo gutunganya umurimo wacu wo kurerera Imana, kiliziya n’igihugu. Buri wese muri twe arusheho kwivugurura no kurushaho kwiyungura ibimufasha byose kugira ngo dushobore kurera umwana ushoboye kandi ushobotse. Namwe bana murusheho gutega amatwi ijwi ry’Imana ribahamagara buri munsi rishaka ko mukurana ubumuntu. Ni mwebwe nk’uko Papa abisaba muzafasha isi kunga ubumwe, isi yakira bose kandi igaharanira ko buri wese ahorana agaciro n’icyubahiro bikwiye ikiremwamuntu. Tuzirikane aya magambo ya Paulo mutagatifu ugira ati: «Nimwigane rero Imana ubwo muri abana bayo ikunda; mujye mukundana nk’uko Kristu yadukunze, maze ubwe akatwitangira aba igitambo n’ituro bimeze nk’umubavu uhumura neza bigashimisha Imana» (Ef 5, 1). Kwigana Imana, Umubyeyi udukunda twese kandi akadutoza gukundana, akatwakira twese uko turi, bizadufasha kubaka isi itagira uwo iheza, yakira bose, kandi ikita kuri bose.
Bikiramariya Umubyeyi w’Abakene waragijwe Diyosezi yacu, adusabire twese!
✠ Anaclet MWUMVANEZA
Umwepiskopi wa Nyundo


c: text/html

text: 8 Hanyuma Imana yibuka+ Nowa n’inyamaswa n’amatungo yose byari kumwe na we mu nkuge,+ maze Imana izana umuyaga uhuha ku isi, amazi atangira kugabanuka.+2 Amasoko y’imuhengeri+ n’ingomero+ zo mu ijuru birafungwa, maze imvura nyinshi yaturukaga mu ijuru irahita.3 Nuko amazi atangira gukama ku isi, agenda akama buhoro buhoro; kandi igihe iminsi ijana na mirongo itanu yari irangiye amazi aragabanuka.+4 Mu kwezi kwa karindwi, ku munsi wa cumi n’irindwi w’uko kwezi, inkuge+ ihagarara ku misozi ya Ararati.+5 Kandi amazi akomeza kugenda agabanuka buhoro buhoro kugeza mu kwezi kwa cumi. Mu kwezi kwa cumi, ku munsi wa mbere w’uko kwezi, impinga z’imisozi ziragaragara.+6 Nuko hashize iminsi mirongo ine Nowa akingura idirishya+ ry’inkuge yari yarubatse.7 Hanyuma yohereza igikona,+ maze gikomeza kuguruka hanze kigenda kigaruka, kugeza igihe amazi yakamiye ku isi.8 Nyuma yaho yohereza inuma+ kugira ngo arebe niba amazi yari yaragabanutse ku butaka.9 Ariko inuma ntiyabona aho igwa, maze igaruka aho Nowa yari mu nkuge kubera ko amazi yari akiri ku isi hose.+ Ayibonye asohora ukuboko arayifata ayinjiza mu nkuge.10 Nuko ategereza indi minsi irindwi, hanyuma yongera kohereza inuma ivuye mu nkuge.11 Iyo numa igaruka aho ari nimugoroba, igaruka ifite ikibabi cy’umwelayo+ kikimara gucibwa, maze Nowa amenya ko amazi yagabanutse ku isi.+12 Nuko ategereza indi minsi irindwi, hanyuma yohereza ya numa ariko ntiyongera kugaruka ukundi.+13 Mu mwaka wa magana atandatu n’umwe,+ mu kwezi kwa mbere, ku munsi wa mbere w’uko kwezi, icyo gihe amazi yari yarakamye ku isi. Nuko Nowa akuraho umupfundikizo w’inkuge arareba maze abona ubutaka bwarumutse.+14 Mu kwezi kwa kabiri, ku munsi wa makumyabiri n’irindwi w’uko kwezi, isi yari yarumutse.+15 Nuko Imana ibwira Nowa iti16 “sohoka mu nkuge, wowe n’umugore wawe, n’abahungu bawe n’abakazana bawe.+17 Kandi usohokane n’ibyaremwe byose bifite ubuzima biri kumwe nawe byo mu moko yose y’ibifite umubiri,+ ibiguruka+ n’inyamaswa zo mu gasozi+ n’izindi nyamaswa zose zigenda ku butaka,+ kuko bigomba kuba mu isi bikororoka bikagwira ku isi.”+18 Nuko Nowa arasohoka, asohokana n’abahungu be+ n’umugore we n’abakazana be.19 Ibyaremwe byose bifite ubuzima n’inyamaswa zose zigenda ku butaka n’ibiguruka byose n’izindi nyamaswa zose zigenda ku butaka nk’uko imiryango yabyo iri, bisohoka mu nkuge.+20 Nuko Nowa yubakira Yehova igicaniro,+ kandi afata ku nyamaswa zose zidahumanye+ no ku biguruka byose bidahumanye,+ abitanga ho ibitambo bikongorwa n’umuriro kuri icyo gicaniro.+21 Yehova yumva impumuro nziza icururutsa;+ nuko Yehova aribwira mu mutima+ ati “sinzongera kuvuma ubutaka+ ukundi mbitewe n’abantu, kuko imitima y’abantu ibogamira+ ku bibi uhereye mu buto bwabo,+ kandi sinzongera kurimbura ibibaho byose nk’uko nabirimbuye.+22 Kandi igihe cyose isi izaba ikiriho, kubiba imbuto no gusarura, ubukonje n’ubushyuhe, impeshyi n’itumba n’amanywa n’ijoro bizahoraho.”+

robotstxt: allowed

filter: keep


text:
Mu gihe leta y’u Rwanda ikomeje gushyira imbaraga mu burerezi bufite ireme , umuryango wa Wisdom Schools wiyemeje kwitanga mu kurera Igihugu , kuri ubu iri shuri rimaze kuba ubukombe mu gutsindisha neza ijana ku ijana.
Mu kiganiro kirambuye umuyobozi w’iri shuri Bwana Nduwayesu Elie yagiranye na Deepnews.org yavuze ko azakomeza gutanga umusanzu we , mu kurera abana b’u Rwanda cyane
ko ngo yifuza ko Igihugu cyazaba gifite abantu basobanutse mu myaka iri mbere .
Imyaka 15 irashyize , Wisdom School ibonye izuba , kuko yafunguye imiryango mu mwaka wa 2008 aho batangiranye n’amashuri y’incuke kuri ubu bakaba bageze mu mashuri y’Isumbuye kuva mu Cyiciro rusange (O level) kugeza mu mwaka wa 6 (A level) mu Mashami atandukanye ariyo MCB, PCB, PCM, MPC, MCE.
Ku ruhande rw’abanyeshuri bavuga ko bagira ishyaka ryo gukora cyane kubera hari icyo bifuza kugeraho , bityo ngo bakaba bagomba gukora cyane bakirinda kurangara
Tuyizere Jessica yagize ati:” Njyewe muri uyu mwaka nukwiga cyabe ku buryo nzashimisha ababyeyi banjye ndetse n’Ikigo, kandi abambanjirije bagiye bambwira ko kugira ngo tsinde ngomba gukora cyane.ubu ntamikino mfite muri iki gihe.”
Undi munyeshuri witwa Kagiraneza Pacific yagize ati “Njyewe mfite gahunda yo kuzaba umunyshuri wa mbere ku rwego rw’Igihugu, kandi nzafasha n’abagenzi banjye nabo bazamuke.tuzabigeraho kuko dufite abarimu beza baduhora hafi umunsi ku munsi.”
Dusabimana Emmuel ni umwalimu muri Wisdom Schools yahishuye ibanga rituma bageraku tsinzi yagize ati:” Gushyira hamwe, kwitanga, nibyo bituma tugera ku musaruro ushimishije , ikindi abana bitegura ibizamini bya Leta muri Wisdom Schools twe dutangira kubtegura kare , tubahereza amasuzumabumenyi menshi , ku buryo bagera ku munsi w’ibizamini bameze neza.”
Babisabwe n’ababyeyi Wisdom Schools yamaze gufungura amashami hirya no hino mu gihugu, Amajyaruguru mu karere ka Burera, ndetse na Musanze arinaho hari icyicaro gikuru cy’ishuri.
Mu ntara y’Iburengerazuba ,Mu karere ka Nyabihu , Rubavu , Ngorerero , Rubengera ndetse na Nyamasheke aho hose Wisdom Schools yahafunguye amashami yayo .
Mu ntara y’Iburasirazuba bafite ishuri rya Wisdom Schools mu karere ka Rwamagana, Mu karere ka Kayonza, Nyagatare, Gatsibo, aho hose iri shuri rirahari , none kandi mu majyepfo bafite ishuri mu karere ka Kamonyi i Runda.
Nduwayesu Elie aragira ati” Twatangiye ishuri dushyigikiwe n’ababyeyi ishuri rigenda rikura mu byiciro bitandukanye duhereye ku ncuke, tugera ku mashuri abanza , ndetse tugera no mu mashuri y’isumbuye, ibanga dukoresha rya mbere ni ugukora cyane , abana bikabajyamo ko bagomba kuzishakira imitungo yabo badategereje ibyo ababyeyi babo bakoreye.”
Uyu muyobozi wa Wisdom Schools akomeza avuga ko ,kuva batangira gukora ibizamini bya leta abanyeshuri bagiye batsinda bose 100%, ndetse ishuri rya Wisdom ryagize umwana wabaye uwa mbere ku rwego rw’Igihugu mu mwaka wa 2019.
Wisdom Schools kandi irimo kwitegura kuzitabira andi marushanwa mu kwezi k’Ukuboza 2022 mu Gihugu cya Dubai , aho bazaba bagiye kongera guhatana n’ibihugu bitandukanye biturutse ku Isi hose, birimo uburayi , Africa, Asia, n’ibindi bihugu byinshi.
Si ubwambere iri shuri rizaba ry’itabiriye aya marushanwa yo kuvuga neza Icyongereza (English spelling) ndetse no kucyandika , kuko mu mwaka wa 2021 batahanye ibikombe byose byagatanirwaga muri aya marushanwa, bakaba bifuza gukomeza guhesha u Rwanda ishema.


text:
Ijoro rya tariki 30 Nyakanga 2022 ryagize ibisobanuro bibiri hagati y’abatumiye umuririmbyi w’umunya- Cameroon w’Umufaransa Tayc n’abahanzi b’i Kigali bari guhurira ku rubyiniro rumwe, imbere y’imbaga n’abantu barenga ibihumbi icyenda (9000).
Ubwitabire bw’iki gitaramo cyabereye
muri Bk Arena, ni igisobanuro kigari cy’uko abanyeshuri bari mu biruhuko koko!
Urubyiruko rwambaye rutikwije, inzoga
n’itabi basangira, bakata umuziki, bifata amashusho n’ibindi, ni urwibutso
rudasaza bazaganiraho igihe kinini basubiye ku ishuri.
‘Tayc live in Kigali’ ni igitaramo
cyamamajwe kuva mu mezi atatu ashize! Umusaruro wabyo wigaragaje n’ubwo hari
abatashye uko baje.
Umuntu avuze ko ari cyo gitaramo
kitabiriwe cyane ku rwego rwo hejuru kuva uyu mwaka watangira, ntiyaba agiye
kure y’ukuri. Ururimi rw’igifaransa rwari rwahawe intebe!
Umuhanzi Mukuru yari Tayc ubarizwa mu
Bufaransa. Mbere yo kugera i Kigali kwe, hatangajwe abahanzi bo mu Rwanda
bazamubanziriza ku rubyiniro.
Ariko bose siko baririmbye. ‘Affiche’
y’iki gitaramo igaragaza Christopher, Nel Ngabo, Kenny K Shot, Ruti Joel,
Kivumbi King, Dj Pius, Seyn, Kevin Kade, Inki, Dj Toxxyk, Dj Tyga, Dj Pyfo,
Target Band na Urban Song.
Kuva saa kumi n’imwe kugeza saa mbiri
n’iminota 16’ ari nabwo igitaramo cyatangiraga, abari muri BK Arena bumvaga
umuziki wavanzwe n’abarimo Dj Tyga.
Hacuranzwe indirimbo nyinshi
z’abahanzi bo mu mahanga n’abo mu Rwanda, mu murongo wo kubanza gushyushya
abanya-Kigali mbere y’uko abahanzi bashyiraho akabo.
Bivuze ko kuva icyo gihe (saa:17H-20H:16’)
cyose nta muhanzi wigeze ajya ku rubyiniro, ibintu byagize ingaruka ku bahanzi,
bamwe bataha bataririmbye.
Igihe cyabaye ikibazo… , abahanzi b’i Kigali baratsikamirwa!
Iki gitaramo cyafunguwe n’umuhanzi
Inki ahagana saa mbiri n’iminota 17, asanganirwa ku rubyiniro na Ruti Joel
aririmba indirimbo ye yise ‘Igikobwa’.
Uyu muhanzi yaririmbye indirimbo imwe
kandi nabwo mu buryo bwa ‘Acapella’. Byaturutse ku kuba abateguye iki gitaramo
bamubwiye ko nta gihe gihari, agomba kuririmba umwanya muto akava ku rubyiniro.
Yagerageje gucinya akadiho, asaba
abantu gufatanya nawe kuririmba ‘Igikobwa’ ava ku rubyiniro atanyuzwe.
Ruti Joel yavuye ku rubyiniro
akomereza mu rwambariro (Back Stage). Mu minota micye umuhanzi Seyn n’abahanzi
be, Kivumbi ndetse na Kevin Kade begera hafi y’urubyiniro bitegura kuririmba.
Seyn yaririmbye, akurikirwa na
Kivumbi ariko Kevin Kade ntibyakunze ko aririmba.
Kevin yagaragaye hafi y’urubyiniro
abaza mu bihe bitandukanye igihe agomba kuririmbira, ariko birangira atagiye ku
rubyiniro ava aho igitaramo cyaberaga, ataha ataririmbye.
Umuhanzi Christopher ari kumwe
n’itsinda rye ryamufashije mu majwi ndetse n’abacuranzi be baririmbye basiganwa
n’igihe, kugeza ubwo uyu muhanzi yaririmbye nyinshi mu ndirimbo ze zo ha mbere
zakunzwe azicamo ibice.
Mu gihe yiteguraga gukomeza,
umushyushyarugamba yamubwiye ko ahubwo yatinze kuva ku rubyiniro.
Christopher yakoze uko ashoboye
aririmba nyinshi mu ndirimbo ze, kugeza kuri ‘Micasa’ aherutse gusohora’.
Uyu muhanzi yavuye ku rubyiniro aramukanya
na Ishimwe Karake Clement washinze Kina Music yamuzamuye, anasuhuza Tom Close
ubundi akomereza muri ‘Back stage’.
Mu kanya gato Christopher yamaze
aganira na Clement na Tom Close, niko abacuranzi ba Nel Ngabo bazamuraga ibyuma
ku rubyiniro kuko yashakaga kuririmba mu buryo bw’umwimerere ibizwi nka ‘Live’.
Ku rubyiniro hariho ibyuma birimo
piano, ingoma za kizungu, indangururamajwi za kwifashishwa n’abaririmbyi babiri
bafasha umuhanzi n’ibindi. Hari na gitari yacuranzwe n’uwacurangiye
Christopher.
Abaririmbyi ba Nel Ngabo ni byo
bashakaga gukoreraho ariko bongeyemo bicye. Bitewe n’uko amasaha yari amaze
kwicuma, abateguye iki gitaramo banze ko Nel Ngabo aririmba mu buryo bwa Live, basaba ko ari ‘Play Back’ kugira ngo ibintu byihute.
Abashinzwe kureberera inyungu ze
barabyanga, bagaragaza ko kuva yatangazwa nk’umuhanzi uzaririmba muri iki
gitaramo yakoze imyitozo yo kuririmba mu buryo bwa Live, bityo ko bitakunda ko
aririmba ‘Play Back’.
Umwe mu baganiriye na InyaRwanda ati
“Ntibyari gushoboka ko aririmba Play back, kandi bazi neza ko yiteguye kuririmba
Live. Ni ukudusuzuguza abahanzi bo mu mahanga, mbese banze guta ikuzo imbere ya
Tayc.”
Umwe mu bashinzwe kureberera inyungu
z’abahanzi, avuga ko abateguye iki gitaramo banze ko Nel Ngabo aririmba Live
kubera ko ibyuma yari gukoresha byari gusigasira ku rubyiniro bigatanga isura
itari nziza kuri Tayc waririmbye mu buryo bwa Play back.
Avuga ko nta gisobanuro Tayc yari
kuba afite cyangwa se kuzabwira abantu, ku kuntu yaririmbye play back kandi hari
ibyuma byari kumufasha kuririmba Live.
Mu gihe cy’isaha imwe Tayc [Yacumbikiwe
muri Marriott Hotel] yamaze ku rubyiniro, yaririmbye mu buryo bwa Play back
acurangiwe na Dj. Yagiye kugera ku rubyiniro, ibyuma byose byakuweho.
Umuhanzi Rukabuza Rickie uzwi nka Dj
Pius nawe ntiyaririmbye muri iki gitaramo. Asanzwe ari Dj akaba n’umuhanzi
ubimazemo igihe kinini.
Ni umwe mu bari bitezwe muri iki
gitaramo, dore ko yari amaze igihe kinini atagaragara mu bitaramo.
Ntiyaririmbye biturutse ku kuba
amasaha atubahirijwe muri iki gitaramo, bigatuma Tayc ahabwa umwanya munini
cyane ko yari yasabye abateguye iki gitaramo kumuha umwanya uhagije. Ibyo
yasabye byagize ingaruka ku bahanzi b’i Kigali.
Abajijwe impamvu ataririmbye muri iki
gitaramo, Dj Pius yabwiye InyaRwanda ati “Umusaza (Tayc) ngo yashakaga igihe
gihagije.”
Amakuru avuga ko bamwe mu bahanzi b’i
Kigali bari ku rutonde rw’abagombaga kuririmba muri iki gitaramo batari bagahawe
amafaranga yose bemeranyije.
Umurishyo wa nyuma w’iki gitaramo
wavugijwe saa sita z’ijoro n’iminota 37’ na Tayc, washimye uko yakiriwe i
Kigali. Ni umuhanzi w’umuhanga wagaragaje ko kuba yarize ibijyanye no kubyina,
afite icyo yari agamije.
Yaririmbye ameze nk’umurika album
y’indirimbo ze, kuko yakoze mu nguni zose z’ubuzima bwe bw’umuziki, asoreza ku
ndirimbo ‘Le Temps’ yamuhaye ikuzo mu muziki we.
Nel Ngabo ntiyaririmbye mu gitaramo cya Tayc kubera ko yangiwe kuririmba mu buryo bwa Live
Dj Pius yabwiwe ko Tayc akeneye umwanya uhagije mu gitaramo cye, bituma ataririmba
Kevin Kade yamaze umwanya munini ategereje kuririmba ariko ntiyahabwa umwanya
Ruti Joel wabashije kugera ku rubyiniro, yaririmbye indirimbo imwe gusa nabwo mu buryo bwa ‘Acapella’
Tayc yasigiye urwibutso abakunzi be i Kigali


text:
Aluminium Tile Trim L Imiterere 019D Icapiro ryubushyuhe
Ibicuruzwa birambuye
Ibicuruzwa
019D, Aluminum tile trim, L imiterere.
Hano hari amenyo arwanya skid cyangwa ibishushanyo bisobekeranye ku isahani yo hepfo, byoroshye guhuzwa byuzuye nurukuta na tile.
Impande ifite imipaka ntarengwa, ikoreshwa mukubuza kwishyiriraho tile cyangwa ibuye.
Ifumbire iriho, ibara n'uburebure birashobora gutegurwa ukurikije isoko ryawe.
Umusaruro wibicuruzwa bifata ibicuruzwa bishyushye, kuvura gusaza, uburyo bwo gutera no gucapa amashyuza.
Ingero z'ubuntu zirahari.
OEM / ODM irahari.
Ibyangiritse kumitako udakoresheje tile trim.
1. Igikorwa cyo gusya amabati gisaba akazi kenshi kandi gisaba ubuhanga bwo gusya cyane kubakozi.
2. Iyo amabati yubuziranenge adahinduka, impande ntizigororotse, kandi impande zizoroha guturika.
3. Amabati amaze gukosorwa, impande za tile ziba zoroshye, zoroshye kandi byoroshye kumeneka.
4. Urusaku n'umwanda uhumanya biterwa no gukata ntabwo bihuye nuburyo bwo kurengera ibidukikije.
5. Nyuma yigihe kinini, hazaba icyuho mu ngingo za tile, kandi kwinjiza umukungugu bizabatera kuba umwanda kandi udahumanye.
Reba izindi shusho kuvaGUKURIKIRA CAD
265+ tile trim shusho kubyo wahisemo, cyangwa utwoherereze dosiye yawe ya CAD kugirango utange ibisobanuro.
Ibindi Byerekeranye na Aluminum Tile Trims
Isosiyete yacu ifite uburambe bwimyaka 16 mubikorwa, abatekinisiye babigize umwuga hamwe numurongo umwe wo kubyaza umusaruro, harimo igishushanyo mbonera, gukora aluminiyumu, gukora imashini (gutunganya ubushyuhe, gukata umwirondoro, kashe, nibindi), kurangiza (anodizing, gushushanya, nibindi) na gupakira.Umusaruro unoze kandi woroshye, wemeze ubuziranenge bwibicuruzwa, kandi urebe neza ko ibicuruzwa byatanzwe ku gihe.


text:
Gakenke – Rushashi bibutse abatutsi bazize Jonoside 1994 baruhukiye mu rwibutso rwa Gakenke
Ubwo hibukwaga Abatutsi bazize Jenoside mu 1994, bo mu cyahoze ari Komini Rushashi, ubu akaba ari mu Murenge wa Rushashi, umwe mu mirenge y’akarere ka Gakenke; umunyamabanga nshingwabikorwa w’umurenge wa Rushashi Etienne Ndangizi Kagobora yatangarije abari aho ko bagomba gukomera ntibaheranye n’agahinda, bakiyongeramo ikizere cyo kubaho bakumva ko Ari Abanyarwanda nk’abandi ,kandi ko igihe kigeze ngo abanyarwanda bumve ko ari abavandimwe kandi ko basangiye bose ibyiza by’igihugu .
Ati «ntabwo tuzibagirwa na rimwe uburyo Abatutsi bishwe urwagashinyaguro, ntituzibagirwa uko habayeho imiyoborere mibi yadukururiye Jonoside ,abayiteguye bayiteguye baziko izamara abantu ariko ntago byabaye kubwitange budasanzwe bwaranze ingabo zahoze Ari aza RPF inkotanyi , zatabaye abicwaga hirya no hino mu gihugu, zatwubatsemo icyizere cy’ubuzima zikimika umuco w’ ubumwe n’ubwiyunge bw’abanyarwnda , ayo yose ni amateka tugomba guhora twibuka».
Uyu Munyamabanga nshingwabikorwa yasabye buri wese witabiriye uyu muhango wabaye tariki ya 17 Nyakanga 2022 kongera kuzirikana abasizwe iheruheru na Jenoside yakorewe Abatutsi 1994, gutanga amakuru ku haba hakiri imibiri kugirango nayo ishyingurwe mu cyubahiro , gufashanya urubyiruko kumva amateka yagejeje u Rwanda kuri Jonoside no gukumira ingengabitecyerezo ya Jenoside ikigarara hirya no hino ,kwiyubakamo icyizere cy’ubuzima bwiza bw’ejo hazaza.
Uwimana Immaculeé uhagarariye abacitse ku icumu mu Murenge wa Rushashi, yasabye abacitse ku icumu rya Jenoside kudaheranwa n’agahinda, abibutsa ko bagomba ku namira no guha icyubahiro bakwiye abazize Jenocide no guharanira kubaho bakiteza imbere.
yasabye kandi buri wese gufasha abarokotse Jenoside baba hafi mu muzima bwa buri munsi.
Uhagaranira urwibutso rwa Gakenke yihanganishije abafite ababo baruhukiye mu rwibutso rwa Gakenke abasaba gukomera no gusigasira ibimaze kugerwaho yasabye kandi ubuyobozi bw’a Karere kuvugurura urwibutso no kongeraho ibice biburaho mu rwego rwo gusigasirwa amateka rubumbatiye,
yasabye abitabiriye uyu muhango gukomeza gutanga amakuru kuhaba hakiri imibiri , kugirango ishyingurwe mu cyubahiro no kuryanya ingenga bitecyezo ya Jonoside ikiboneka hirya no hino mu banyarwanda bifashishije imbuga nkoranya mbaga.
Uyu muhango wo kwibuka mu Murenge wa Rushashi wabereye ku Rwibutso rwa Karere ka Gakenke ruherereye mu murenge wa Kivuruga wabanjirijwe no gushyira indabo ku Mva aharuhukiye imibiri isaga 1800 ya kurwaga hirya no hino mu tuce tugize akarere ka Gakenke ,harimo Imibiri isaga 301 yaturutse mu murenge wa Rushashi .
uyu muhango Kandi witabiriwe n’umunyamabanganshingwa w’umurenge wa Kivuruga wariwaje gufata mu mugongo bagenzi be bo ku Rushashi.
umurenge wa Rushashi Watanze inkunga y’amafaranga azafasha mu gukomeza ku bungabunga urwibutso rwa Gakenke ,wanaremeye imiryango one y’abacitse ku icumu rw’a Jonoside ba boroza amatungo magufi.


text:
1. Mbere yo kugura ibiryo by'injangwe, tekereza imyaka y'injangwe, igitsina, n'imiterere y'umubiri.
A. Niba injangwe ari ntoya: hitamo ibiryo by'injangwe hamwe na proteyine nyinshi n'ibinure (ariko ntibirenze urugero).
B. Niba injangwe ifite umubyibuho ukabije: igenzure neza ingano yo kugaburira injangwe, kandi ntukoreshe ingufu nyinshi na karubone, buri munsi, nibindi.
C. Niba injangwe zikora cyane: hitamo ibiryo byinjangwe bifite proteyine nyinshi
D. Niba injangwe idakora cyane: igomba kuba irimo vitamine n'imyunyu ngugu Omega-3 na Omega-6 fatty acide
2.Ibiryo byinjangwe bifite ireme
Ibiryo byinjangwe byujuje ubuziranenge = ibintu bisobanutse (inyama imwe cyangwa guhuza) + igice kinini cyinyama + taurine nintungamubiri zingenzi
Ibigize murutonde rwibiribwa byinjangwe bitondekanye kuri byinshi kugeza byibuze.Ibintu 5 byambere bigomba kuba inyama mbere, ingingo (nkumwijima) icya kabiri, hanyuma ibinyampeke nibihingwa.Inyama zigomba kuza mbere yintete n'imboga, kandi bishoboka.
3.ahantu ho kugura ibiryo byinjangwe
Biracyasabwa ko ujya kumuyoboro wabigize umwuga kugura ibiryo byinjangwe, nibyiza kubuzima bwibikoko.
Hariho na ba nyiri amatungo benshi bajya mububiko bwa interineti kugura ibiryo byinjangwe, kandi amahitamo azaba yagutse.
4. Reba urutonde rwibigize ibiryo byinjangwe
Amazina yibikoresho fatizo byibiribwa byinjangwe byerekanwe murutonde rwa dosiye kuva kuri byinshi kugeza kuri bike
Kubiryo byinjangwe birimo proteine nyinshi zinyamanswa, ibikoresho byambere byambere byerekanwe ni proteine yinyamanswa, nkinka, inkoko, amafi, turukiya, nibindi byinshi bikungahaye kuri proteine zinyamanswa, nibyiza.
A. Inyama zigomba gutondekwa nkubwoko bwinyama.Niba gusa inyama zinkoko zisobanuwe, cyangwa zirimo ubwinshi bwibikomoka ku nkoko, ntabwo byemewe kubigura.
B. Ibinure byinyamanswa gusa nibinure byinkoko, kandi ntibisabwa kubigura.
C. Ibikoresho fatizo byerekanwe mbere ni ingano, cyangwa hari ubwoko bwinshi bwibinyampeke mubikoresho fatizo, ntabwo rero byemewe kugura ibiryo byinjangwe.
D. Witondere kureba niba hari inyongeramusaruro nyinshi cyangwa zirenze urugero nko kubika ibintu (antioxydants) hamwe na pigment ya sintetike.
E. Kubungabunga ni BHA, BHT cyangwa ETHOXYQUIN, ntabwo byemewe kugura
5.Gura ibiryo by'injangwe bigabanijwe
Birakenewe kugabanya kugura ibiryo byinjangwe.Ubu hari ibiryo byinshi byinjangwe bigabanijwe kumasoko, nkibiryo byinjangwe byigiperesi, nibindi.
Mubyongeyeho, bigomba gutandukanywa ukurikije ibikorwa byinjangwe.Niba injangwe yawe igumye murugo umunsi wose, proteyine hamwe nibinure byibiribwa byinjangwe bigomba kuba bike kugirango wirinde kubyibuha nyuma yo kurya.
Igihe cyo kohereza: Apr-08-2022


text:
Iyo ukunda umuntu urukundo rw’agahararo, wowe uba wumva umukunda nyabyo kimwe n’uko urukundo rw’ukuri na rwo rujyana n’ibyiyumviro.
Urubuga www.topsante.fr ruvuga ko urukundo ari amayobera kandi kuruhishura by’ukuri bitoroha gusa, ngo hari ibintu by’ingenzi wagenderaho ukamenya niba umuntu agukunda urukundo rw’ukuri cyangwa urw’agahararo.
1.Uru rukundo ruba rushingiye gusa ku byo umuntu yashimye ku wundi bigaragara inyuma
2. Urwo rukundo rutuma umuntu atabona aho undi afite intege nke n’ibyiza afite rukabikabiriza.
3. Uru rukundo rugereranywa n’akazu kubakishije umucanga gusa kuko rutaramba cyangwa ngo rumare igihe: rurashyuha, rukamenyekana henshi ariko rurangira vuba. Aha ngo ukunda umuntu nyuma y’ukwezi wabona undi umurusha ibyo wakurikiye kuri we ukaba uramuretse wagukiye wa wundi.
4. Iyo havutse akabazo gato hagati y’abakundana, uru rukundo ruhita ruhagarara, mbese urukundo rw’agahararo ntiruzi kwihangana.
5. Uru rukundo rutangira kandi rukemeranwaho nta gihe cyo gutekereza kibayeho, rufatiraho, kandi nta gihe cyo kumenyana rugira.
6. Urukundo rw’agahararo ruba rufite impamvu ariko zishingira cyane ku ku kwikunda.
7. Urukundo rw’agahararo rugendera ku marangamutima y’abandi ntirwigera rwifatira icyemezo.
8. Urukundo rw’agahararo rubuza amahoro. Kuko ruba rwarakurikiye imimerere igaragara inyuma nk’uburanga cyane cyane, imyambarire n’ubutunzi. Iyo ibyo byose uwari wabikurikiye atakiri kubibona kuri mugenzi we atangira kubura amahoro yibaza uburyo agiye kwishakira abandi babifite ndetse anibaza uko agiye kuruvamo n’uwo utakiri kumugaragarira nka mbere.
9. Urukundo rw’agahararo nta kuri rugira, ruriyoberanya, rurirarira. Guhishanya biraruranga,urufite ntiyigera yumva yakwiyereka mugenzi we uko ari, ahora yirata ibyo afite n’ibyo adafite yaba imitungo, imibereho n’amateka y’ubuzima akurikije uko abona mugenzi we, nubwo ashobora kuba amwibeshyaho.
10. Uru rukundo rw’agahararo nta ntambwe rutera n’iyo rwayitera ruba rugira ngo rwigerere kuri bimwe mu byo rwakurikiye nk’ubutunzi cyangwa se igitsina. Aha ni hamwe ukunda azajya akosereza mugenzi we nabimubwira yumve ntacyo bimutwaye, nta mbabazi yamusaba cyangwa ngo yihatire kwihana iryo kosa ubutazarisubira. Naramuka amusabye imbabazi ntazabikorera kuko yumva yahemukiye mugenzi we, ahubwo azazimusabira kugira ngo icyo amutezeho atagihagarika.


text:
Igisubizo cyacu si icyo gusesengura gusa, uko tubona Bibiliya n’akamaro kayo mu mibereho yacu, ahubwo kizatugiraho n’impinduka zihoraho. Niba koko Bibiliya ari Ijambo ry’Imana, twagombye kuyikunda cyane, kuyiga, kuyumvira, ndetse no kwizera ibivugwamo. Niba koko Bibiliya ari Ijambo ry’Imana, noneho kuyihakana ni uguhakana Imana Ubwayo.
Kuba Imana yaraduhaye Bibiliya ni gihamya n’ikimenyetso gikomeye cy’urukundo Idukunda. Ijambo “iyerekwa” risobanura muri make ko Imana yamenyekanishije ku nyokomuntu uko iteye n’ukuntu dushobora kugirana Nayo umubano mwiza. Ni ibintu twashoboraga kuba tutaramenye, iyo Imana itaza kubiduhishurira mu buryo bw’ubumana muri Bibiliya. Uretse ko ihishurirwa Ryayo ubwayo muri Bibiliya, ryakozwe buhoro buhoro mu gihe cy’imyaka igera ku gihumbi na Magana atanu (1500), kandi ryabaga rikubiyemo ibyo umuntu akeneye kumenya byose, byerekeye ku Mana, kugira ngo agirane Nayo umubano mwiza. Niba koko Bibiliya ari Ijambo nyakuri ry’Imana, noneho ni yo ifite ubutware bwa nyuma ku bibazo byose byerekeye kwizera, imihango y’idini n’amategeko agenga imico.
Ikibazo tugomba kwibaza twebwe ubwacu ni ukumenya uko tugomba kumenya ukuntu Bibiliya ari Ijambo nyakuri ry’Imana, aho kuba igitabo cyiza gusa? Kumenya ikintu cy’umwihariko cyerekeye Bibiliya, kandi kiyitandukanya n’ibindi bitabo by’iyobokamana, byanditswe kugeza ubu? Mbese hari ikimenyetso simusiga cyerekana koko ko Bibiliya ari Ijambo nyakuri ry’Imana? Ngibyo ibibazo bigomba kwitabwaho, niba dukeneye gusuzumana ubushishozi, inkuru yerekeye Bibiliya ivuga ko Bibiliya ari Ijambo nyakuri ry’Imana, ryahumetswe Nayo, kandi ryihagije mu buryo bwose, haba ku byerekeye ibibazo byose, cyangwa ku byerekeye kwizera n’imigenzo myiza.
Nta gushidikanya kwagombye kubaho, ku byerekeye imvugo ihamya ko Bibiliya ari Ijambo nyakuri ry’Imana. Ibi bigaragara neza mu Urwandiko Pawulo yandikiye Timoteyo: ‘. . . kandi uzi yuko uhereye mu buto bwawe, wamenyaga Ibyanditswe Byera bibasha kukumenyesha ubwenge, bwo kukuzanira agakiza gaheshwa no kwizera Kristo Yesu. Ibyanditswe byera byose byahumetswe n’Imana kandi bigira umumaro wo kwigisha umuntu, kumwemeza ibyaha bye, kumukosora no kumwigisha gukiranuka, kugira ngo umuntu w’Imana abe yuzuye, afite ibimukwiriye byose kugira ngo akore imirimo myiza yose’ (2 Timoteyo 3:15-17).
Hari ibimenyetso biri muri Bibiliya n’ibituruka hanze bihamya ko Bibiliya ari Ijambo nyakuri ry’Imana. Ibimenyetso biri muri Bibiliya n’ibintu byanditsemo, bihamya ko ikomoka ku Mana. Kimwe muri ibyo bimenyetso bya mbere birimo, gihamya ko Bibiliya ari Ijambo nyakuri ry’Imana, kigaragara mu bumwe bwa Bibiliya. N’ubwo igizwe n’ibitabo bitandukanye mirongo itandatu na bitandatu (66), byandikiwe ku migabane y’isi itandukanye itatu (3), mu ndimi eshatu (3) zitandukanye, mu gihe kingana n’imyaka 1500 ugereranije, n’abanditsi barenga mirongo ine (40), bakomoka mu bice bitandukanye byo mu buzima, Bibiliya ikomeje kuba igitabo gifite ubumwe, kuva mu itangiriro kugeza mu isoza, nta na kimwe cyavugurije ikindi. Ubu bumwe rero ntibusanzwe mu bindi bitabo kandi ni ikimenyetso cy’inkomoko y’amagambo, kuko Imana yagiye yimura abantu ku buryo amagambo Yayo bayafashe mu mutwe.
Ikindi kimenyetso kirimo, cyerekana ko Bibiliya ari Ijambo nyakuri ry’Imana, kiboneka mu buhanuzi buri mu mpapuro zayo. Bibiliya irimo ubuhanuzi amagana, mu magambo arambuye, bwerekeye ejo hazaza ha buri shyanga, harimo n’igihugu cya Isirayeli, ejo hazaza h’imwe mu mijyi, ejo hazaza h’inyokomuntu, n’ubuhanuzi bwerekeye kuza k’Umwe, ugomba kuba Mesiya, ariko Ntazaza kurokora Isirayeli yonyine, ahubwo azarokora n’abazaba baramwemeye bose. Aho ubuhanuzi bwa Bibiliya butandukaniye n’ubundi bugaragara mu bitabo byanditswe n’andi madini cyangwa ubuhanuzi bwatangajwe na Nostradamus, ni uko ubwo usanga muri Bibiliya busobanutse cyane, kandi nta kintu na kimwe cyashoboye kububuza gusohora. Hari ubuhanuzi burenga Magana atatu (300) buvuga kuri Yesu Kristo mu Isezerano rya Kera ryonyine. Ntabwo rero buvuga gusa, aho Yagombaga kuzavukira n’umuryango yagombaga kuvukiramo, ahubwo buvuga no ku rupfu yagombaga kuzapfa n’ukuntu yagombaga kuzazuka ku munsi wa gatatu. Nta nzira rero iciriritse abantu bagomba gukoresha, mu gutanga ibisobanuro ku buhanuzi bwo muri Bibiliya bwasohoye, uretse inzira imwe gusa ikomoka ku Mana. Nta n’igitabo cyo mu yandi madini gihwanye na Bibiliya cyangwa kivuga ku buhanuzi bw’ibntu bizaba nka Bibiliya.
Ikimenyetso cya gatatu cyo muri Bibiliya, cyerekana ko yahumetswe n’Imana, kigaragazwa n’ubutware n’imbaraga zayo. N’ubwo iki kimenyetso gishingiye ku mitekerereze kurusha biriya bibiri bya mbere, nyamara ni ikimenyetso gifite imbaraga, kigaragaza ko Bibiliya yahumetswe n’Imana. Bibiliya ifite rero ubutware bwihariye, budahwanye n’ubw’ibindi bitabo byanditswe kugeza ubu. Ubwo butware n’imbaraga bushimangirwa cyane n’uburyo ubuzima butabarika bw’abantu, bwahinduwe n’imbaraga zidasanzwe z’Ijambo ry’Imana. Abari barabaswe n’ibiyobyabwenge bakijijwe naryo, abatinganyi ni ryo ryababatuye, ibisesengeri n’abatishoboye bahinduwe naryo, abagizibanabi ba ruharwa bagorowe naryo, abanyabyaha ryarabacyashye, n’urwangano rwahindutse urukundo kubera gusoma iryo Jambo. Bibiliya ifite imbaraga zishobora guhindura no gukora ibitangaza, kubera ko ari Ijambo nyakuri ry’Imana.
Hari n’ibindi bimenyetso bituruka hanze yayo, nabyo byerekana ko Bibiliya ari Ijambo nyakuri ry’Imana. Kimwe muri ibyo bimenyetso ni amateka ya Bibiliya. Bitewe n’uko Bibiliya isobanura mu magambo arambuye ibyabaye mu bihe bya kera, ukuri n’umwimerere wabyo bigomba kugenzurwa, nkuko bikorwa ku zindi nyandiko zose, zerekeye amateka. Hashingiwe rero ku bimenyetso by’ubushakashatsi, bukorwa ku bisigazwa biranga umuco no ku zindi nyandiko, inkuru ku mateka ziri muri Bibiliya zemejwe inshuro nyinshi ko ari umwimerere n’ukuri. Mu by’ukuri, ibimenyetso byose, byaba ibyerekeye ubushakashatsi bukorwa ku bisigazwa biranga umuco cyangwa ibitangwa n’inyandiko za kera, zemeza ibiri mo, bituma Bibiliya ifatwa nk’igitabo kirusha ibindi gukoresha inyandiko zikomoka mu isi y’amateka. Kubera ko Bibiliya igaragaza ku buryo bw’umwimerere kandi bwizewe, inkuru kuri ayo mateka zishobora kugenzurwa, ni na cyo kimenyetso cyiza cyerekana ukuri kwayo, ku byerekeye inyandiko n’amahame y’iyobokamana, ibi bifasha gushimangira ibivugwa ko Bibiliya ari Ijambo nyakuri ry’Imana.
Ikindi kimenyetso gituruka hanze yayo, gihamya ko Bibiliya ari Ijambo nyakuri ry’Imana, ni ubunyangamugayo bw’abanditsi bayo nk’abana b’abantu. Nkuko byavuzwe hejuru, Imana yagiye ikoresha abantu bakora imirimo itandukanye mu buzima, kugira ngo batugezeho amagambo Yayo. Iyo dusuzumye imibereho y’aba bantu, nta mpamvu n’imwe ifatika yatuma duhakana ko bari abagabo b’inyangamugayo n’abizerwa. Iyo dusesenguye imibereho yabo kandi tukareba n’uko bahoraga biteguye buri gihe gupfa urupfu rubi kubera imyizerere yabo, biragaragara ko abo bantu bari abantu basanzwe ariko b’inyangamugayo, bari bafite kwizera gukomeye cyane ko Imana yabavugishije. Abagabo banditse Isezerano Rishya n’abandi bantu amagana n’amagana, kimwe n’abandi bizera (1 Abakorinto 15:6) bari bazi ko ubutumwa bwabo ari ubw’ukuri, kubera ko bari barabonye kandi baramaranye na Yesu Kristo igihe kini, nyuma yo kuzuka kwe mu bapfuye. Guhindurwa no kuzuka kwa Kristo, kwagize impinduka itangaje kuri bo. Bavuye mu bwihisho bari barajyanywemo no gutinya kwitegura gupfa bazize ubutumwa bari bahishuriwe n’Imana. Ubuzima bwabo n’imfu zitandukanya bapfuye, bihamya nta gushidikanya ko Bibiliya ari Ijambo nyakuri ry’Imana.
Ikimenyetso cya nyuma mu bituruka hanze ya Bibiliya, gihamya ko ari Ijambo nyakuri ry’Imana, ni uko nta mwana w’umuntu washoboye kuvana Bibiliya ku isoko. Bitewe n’agaciro kayo no gihamya ko ari Ijambo nyakuri ty’Imana. Mu mateka, Bibiliya ni cyo gitabo cyonyine cyahuye n’intambara mbi cyane n’ibigeragezo byinshi byo kuyivana ku isoko, kurusha ibindi bitabo byose. Uhereye kera, Umwami w’Abami w’Aboroma nka Diocl’tien, kugeza ku bategetsi bw’igitugu bw’abakominisiti no ku bantu bo muri iki gihe, bahakana ko Imana ibaho n’abandi bafite amahame yemeza ko ntacyo Imana ishobora kubakorera, nyamara Bibiliya yashoboye guhangana no gucika ku icumu ry’izo nyangabirama, none iracyari ku isonga ry’bitabo birusha ibindi gusohoka mu icapiro, ku isi yose muri iki gihe.
Uko ibihe byagiye bisimburana, abashidikanya ku myizerere y’abandi bagiye bafata Bibiliya nk’umugani uvugwa ku Mana, ariko ubushakashatsi ku bisigazwa biranga umuco, buhamya ko Bibiliya ivuga ku mateka. Abanzi bayo barwanyije inyigisho zayo bafata Bibiliya nk’igitabo kitigeze gitera imbere kandi cyataye agaciro, ariko amahame yayo yerekeye imyitwarire myiza n’amategeko ndetse n’inyigisho zayo byagize ingaruka nziza ku miryango no ku mico itandukanye mu isi yose. Iracyakomeza guhura n’intambara z’ishami ryigisha ubuhanga, imyitwarire y’abantu n’inyamaswa, n’iz’amashyaka ya politike, ariko iracyavuga ukuri kandi no muri iki gihe igezweho nkuko yari imeze ubwa mbere ikimara kwandikwa. Ni igitabo cyahinduye ubuzima bw’abantu benshi cyane n’imico itandukanye, muri iyi myaka 2000 imaze gushira. None rero, hatitawe ku buryo abanzi bayo bagerageza kuyigabaho ibitero, kuyivana ku isoko, cyangwa kuyitesha agaciro, Bibiliya ikomeje kugira ingufu, kugaragaza ukuri kwayo, no kuba igitabo kigezweho, nyuma y’ibitero bayigabaho nka mbere. Ntiyigeze itakaza umwimerere wayo, n’ubwo batasibye kugerageza kuyivangira, cyangwa kuyivana ku isoko, ibyo ni ikimenyetso kigaragaza ko Bibiliya ari Ijambo nyakuri ry’Imana kandi ko irinzwe nayo ku buryo budasanzwe. Ntabwo rero bidutangaje, kubona ikomeje kudahinduka no kugumana umwimerere wayo, tutitaye ku buryo ikomeje kugabwaho ibitero n’abatayishyigikiye.Nyuma y’ibyo, Yesu yaravuze ati: ‘Ijuru n’isi bizashira, ariko amagambo yanjye ntazashira na hato’ (Mariko 13:31). Ni yo mpamvu, nyuma y’isuzumwa ry’iki kimenyetso, buri wese ashobora kuvuga yego, nta gushidikanya, ko Bibiliya ari Ijambo nyakuri ry’Imana.
Igisubizo cyacu si icyo gusesengura gusa, uko tubona Bibiliya n’akamaro kayo mu mibereho yacu, ahubwo kizatugiraho n’impinduka zihoraho. Niba koko Bibiliya ari Ijambo ry’Imana, twagombye kuyikunda cyane, kuyiga, kuyumvira, ndetse no kwizera ibivugwamo. Niba koko Bibiliya ari Ijambo ry’Imana, noneho kuyihakana ni uguhakana Imana Ubwayo.


text:
“Nasigaye Njyenyine” – Twizeyimana Evode Jenoside yakorewe Abatutsi yatwaye benshi, by’umwihariko igira abo isiga ari bonyine. Uwari afite ababyeyi n’abavandimwe mu rugo bose bakicwa akarokoka. Nyuma y’imyaka 20 ubuzima burakomeje…muri iki gihe turimo, tuzabagezaho inkuru z’abantu 20 barokotse bonyine mu rugo iwabo. Barokotse bate? Babayeho bate? Bageze kuki? Bagorwa n’iki?….. Evode Twizeyimana yasigaye wenyine Bari abana […]Irambuye
“Nasigaye Njyenyine” – Uwarurema Thèoneste Jenoside yakorewe Abatutsi yatwaye benshi, by’umwihariko igira abo isiga ari bonyine. Uwari afite ababyeyi n’abavandimwe mu rugo bose bakicwa akarokoka. Nyuma y’imyaka 20 ubuzima burakomeje…muri iki gihe turimo, tuzabagezaho inkuru z’abantu 20 barokotse bonyine mu rugo iwabo. Barokotse bate? Babayeho bate? Bageze kuki? Bagorwa n’iki?….. Uwarurema Thèoneste yasigaye wenyine Uwarurema Thèoneste yarokotse […]Irambuye
“Nasigaye Njyenyine” – Liliose Umutoniwase Jenoside yakorewe Abatutsi yatwaye benshi, by’umwihariko igira abo isiga ari bonyine. Uwari afite ababyeyi n’abavandimwe mu rugo bose bakicwa akarokoka. Nyuma y’imyaka 20 ubuzima burakomeje…muri iki gihe turimo, tuzabagezaho inkuru z’abantu 20 barokotse bonyine mu rugo iwabo. Barokotse bate? Babayeho bate? Bageze kuki? Bagorwa n’iki?….. Liliose Umutoniwase yasigaye wenyine Umutoniwase […]Irambuye
“Nasigaye Njyenyine” – Samuel Dusengiyumva Jenoside yakorewe Abatutsi yatwaye benshi, by’umwihariko igira abo isiga ari bonyine. Uwari afite ababyeyi n’abavandimwe mu rugo bose bakicwa akarokoka. Nyuma y’imyaka 20 ubuzima burakomeje…muri iki gihe turimo, tuzabagezaho inkuru z’abantu 20 barokotse bonyine mu rugo iwabo. Barokotse bate? Babayeho bate? Bageze kuki? Bagorwa n’iki?….. Samuel Dusengiyumva yasigaye wenyine Muri […]Irambuye
“Nasigaye Njyenyine” – Baremera Pierre “Iyi ni imwe mu nkuru 20, Umuseke ubagezaho mu rwego two gukora ubuvugizi kubacitse ku icumu rya Jenoside yakorewe abatutsi. Intego y’uru ruhererekane rw’inkuru ni: “ubuvugizi no kubaka icyizere mu barokotse”. Dukora ubuvugizi kubadafite kivugira, ndetse tukanaganiriza abashoboye kwibohotora kwiheba bakigarurira icyizere bityo bikaba isomo ryo kutatesuka ku bandi bagitentebutse” Baremera […]Irambuye


text:
Eswatini
Eswatini (izina mu giswati : kaNgwane, Swatini cyangwa Umbuso weSwatini; izina mu cyongereza : Swaziland cyangwa Kingdom of Swaziland ) n’igihugu muri Afurika y’Iburengerazuba.
Eswatini igizwe n’aba Nguni bahujwe n’ururimi ndetse n’umuco. Bakomoka muri burasirazuba bwo hagati ya Afurika. Mu gushaka kwaguka kwa Nguni, mu binyejana 15 bishize, aba Swazi bambutse uruzi rwa Limpopo batura mu majyepfo ya Tsongaland.
Mu birori bitandukanye, imbyino zihabwa agaciro cyane. Imbyino ya Umhlanga, ni imbyino ibyinwa mu mpera z’ukwezi kwa 8, ubwo abana b’abakobwa baba baramya umwamikazi. Sibhanca nayo ni imbyino y’abagabo babyina hirya no hino mu gihugu.


text:
Abanyabibogobogo bahuye n’ibitero bya Mai Mai byasenye Akarere kose ka Bibogobogo, ku wa 10 Mata 2022 bashyizeho uburyo bwo gufasha umugore n’umwana w’umukobwa gusubira mu buzima busanzwe, ndetse no kwiteza imbere binyuze mu gukora imishinga mito mito igamije guhindura ubuzima n’imibereho yabo, kandi ubwabo babigizemo uruhare.
Muhumuza Mugwema Jacques ‘‘Ambassadeur de la Paix’’, yavuze ko kugira ngo uwo mugambi ushoboke gushyirwa mu bikorwa abagore bishyize hamwe mu matsinda mato, buri tsinda rikaba rigizwe n’abantu cumi n’abatanu (15) ayo matsinda buhoro buhoro akazavamo ama koperative.
Hakenewe uburyo bwo guhugura ayo matsinda bijyanye n’imishinga bagiye bahitamo gukora, hari abahisemo gukora ubucuruzi buciciritse, kwiga gusona, guhinga no korora bya kijambere no gukora amasabune.
Muhumuza yagize ati ‘‘Turasaba inkunga ya buri wese mu rwego rwo gushyira mu bikorwa uyu mugambi’’.
Kubera ubushake abagore bafite bwo kwishakamo ibisubizo by’ibibazo bafite, turizera ko uyu mugambi uzagera ku ntego zawo.
Muhumuza Mugwema Jacques ‘‘Ambassadeur de la Paix’’


text:
Hari abangavu baterwa inda, barega ntibamenye iherezo (Ubuhamya)
Mu gihe ubuyobozi bw’u Rwanda busaba abangavu kuvuga ababasambanyije kugira ngo bahanwe, hari ababikoze bavuga ko baheruka barega, ntibamenye aho ibyabo byarangiriye.
Solange wo mu Murenge wa Muganza mu Karere ka Gisagara, ni umwe muri aba bangavu, yatwaye inda afite imyaka 16, ubu umwana we afite umwaka umwe n’igice, ariko n’ubu ngo nta kirakorwa ku kirego yatanze.
Agira ati “Uwanteye inda bamutumiye gatatu yanga kwitaba, barambwira ngo bazamwikurikiranira, na n’ubu ntacyo baramukoraho. Ni ukwirirwa anyidogaho, ngo naruhiye ubusa. Ejobundi ho yaraje arambwira ngo ntiyanshyira mu nzu ya miliyoni ebyiri. Umwana byose ndifasha, ntagiye mu kiraka sinapfa kubona n’ay’isabune, kandi we arayafite.”
Clémentine na we wo muri Gisagara, yatwise afite imyaka 16. Uwamuteye inda w’umuturanyi wari usanzwe afite urugo n’abana yimukiye aho atazi, none iyo yitambukiye nyina (w’uwamuteye inda) amutuka ibitutsi byinshi.
Agira ati “Natanze ikirego, aho mbyariye nsubirayo, RIB barambwira ngo ntibamenya aho ari, ariko umu Dasso umwe aravuga ngo nimumbwire mbarangire aho ari. Barambwira ngo nintahe ikibazo bagiye kucyikurikiranira. Mbonye bitinze nsubirayo, nanone baranyirukana.”
Nyuma yaho ngo baje kubatumira mu nama yari irimo RIB na MAJ, arongera atanga ikirego, ariko na n’ubu ntazi iyo byahereye.
Ikimuyobera ni ukuntu uwo mugabo asa n’uwabuze nyamara ajya amuhamagara kuri telefone akamwigambaho, mu gihe nomero ze yazitanze kuri RIB, ku buryo zifashishijwe yaboneka.
Akomeza agira ati “Hari n’abana benshi bagiye bafite impapuro z’ubutumire. Namaze kubona tumaze kugwira mu itsinda, ndavuga nti ese ubundi gukomeza kwirukanka, reka tube dutegereje ahari wenda bari kubikurikirana. Ntabwo tuzi iyo bigeze pe.”
Mu Murenge wa Ruheru mu Karere ka Nyaruguru, ho hari umukobwa uvuga ko yaherutse avuga uwamuteye inda, akaza kumenya ko yafashwe agafungwa, akanakatirwa, ariko ko kutamenya amategeko byatumye atabona indishyi nyamara ari zo zari kumufasha kurera umwana.
Agira ati “Ku rukiko rwa Nyanza aho uwo mugabo yaburaniye barampamagaye, barambwira ngo nzaze bampe imyanzuro y’urubanza noneho ndegere indishyi. Imyanzuro barayimpaye bambwira kuzayishyira MAJ ku Karere. Icyo gihe umwana yarandwaranye, n’amatike ndayabura, imyanzuro mba nyibitse.”
Nyuma y’amezi arindwi ni bwo yagiye gukurikirana iby’indishyi, bamubwira ko yakererewe, ko ubundi atagombye kuba yararengeje iminsi itatu nyuma yo guteza kashe mpuruza.
Annette Kakibibi, umukozi w’umushinga Wiceceka (Speak Out) w’umuryango Action Aid, wakunze gukurikirana ibibazo by’abangavu babyaye mu Turere twa Nyanza, Nyaruguru na Gisagara ndetse na Karongi, avuga ko muri rusange abangavu bagiye bafasha akenshi baheruka barega, ntibazamenye aho byarangiriye.
Agira ati “Tubona ko inzego bireba zikwiye kujya zimanuka, zikajya kureba abana bakiririye ibibazo, bakababwira aho ibyabo bigeze, atari abana basiragira bajya kubareba.”
Ibyo ngo bigiye biba buri gihembwe byafasha, abana bakamenya aho ibyabo bigeze, ariko nanone bakanahabwa ubutabera.
MENYA UMWANDITSI
Umunyamakuru wa Kigali Today/KT Radio
@ JoyeuseC


text:
Gupakira hafi ibiro 10 byibicuruzwa !!Impapuro zimbitse kandi zikomeye ziraguha umutekano wogutwara.Amapamba mashya afatanye nayo atanga ibyiyumvo byiza kuri wewe.Kandi hamwe na kare hamwe nu gasanduku gakomeye kameze munsi, imifuka yashoboraga kwihagararaho byoroshye kandi igatwara ibicuruzwa byinshi.
Ntabwo ari umufuka wubukorikori gusa, ahubwo ni umutako mwiza !!Impapuro zijimye hamwe nubuso busanzwe birashobora gusigwa irangi, kashe, irangi, gucapwa no gushushanya muburyo ukunda.Kugira abana kubashushanya, gushira uburyo butandukanye mugihe cyibiruhuko cyangwa kugenera imifuka ikirango cyawe cyubucuruzi, kashe na stikeri byose ni byiza.
Rimwe na rimwe, abakiriya bakeneye kubona ubuziranenge bw'icyitegererezo, tuzatanga icyitegererezo cy'amafaranga, kandi mubisanzwe amafaranga yo gutwara ibicuruzwa azishyurwa kubakiriya, abakiriya barashobora kwishyura ibicuruzwa biva muri Western Union, Paypal cyangwa Money Gram nabo abakiriya batanga konti mpuzamahanga ya Express, twe Azategura icyitegererezo cyo gutanga ASAP imaze kwakira ibicuruzwa cyangwa ibicuruzwa byihuta.
Yego, nta kibazo.Na none, ibi bizaguha ibitekerezo kubyo watumije.Tumaze kuganira kubyo usabwa tuzamenya ubwoko bw'icyitegererezo kizagufasha.
Kugirango ibicuruzwa byuzuzwe neza, uburyo bwose bwo gukora bugenzurwa uhereye kumpande zose nitsinda ryumwuga QC ryumwuga, kandi ubushishozi butuma buri gicuruzwa cyujuje ibyangombwa.
Urashobora kutwandikira kuri terefone cyangwa ukoresheje imeri.Niba ukunda kuganira ukoresheje ibyo usabwa kandi ukaba utazi neza ibyo usabwa cyangwa ubwoko bwibicuruzwa byimpapuro birahari, turi hano kugirango dusubize ibibazo cyangwa ibibazo byawe byose no guhitamo ibicuruzwa byiza byimpapuro kubyo ukeneye.Kugirango dutange amagambo tuzakenera amakuru nka:
Ibipimo byibicuruzwa bisabwa
Ibisobanuro birambuye byose bisabwa kubicuruzwa
Idosiye yubuhanzi yo gucapa (nyamuneka tuganire natwe niba udashidikanya)
Ibisobanuro birambuye byo kurangiza bisabwa kubicuruzwa (byongeye, nyamuneka uduhamagarire kuganira)
Ikintu cyose kidasanzwe gisabwa rimwe
Ibisobanuro birambuye
MOQ yacu ni 1000pcs ~ 3000 pcs, niba abakiriya bamwe bateganya kugura umubare muto kubufatanye bwa mbere, turashobora kugerageza uko dushoboye kugirango twuzuze ibyo abakiriya bakeneye.
Imico itandukanye nkuko ubisabye.
Umugozi utandukanye wo guhitamo guhitamo
Imitako itandukanye ishushanya igikapu cyawe.
Uburyo bwo gufatanya na Amerika.


text:
Ku wa mbere 14 Nzeri 2020: UMUNSI MUKURU W’UMUSARABA MUTAGATIFU WUJE IKUZO
Amasomo: Ibar 21, 4b-9 cg. Fil 2, 6-11; Zab 78 (77), 3-4a.c, 34-35, 36-37, 38ab.39; Yh 3, 13-17.
Urukundo rugera ku ndunduro
“Koko Imana yakunze isi cyane, bigeza aho itanga Umwana wayo w’ikinege” (Yh 3, 16)
Bavandimwe,
Kristu Yezu akuzwe.
Imbere y’Umusaraba Mutagatifu wuje ikuzo wa Nyagasani Yezu Kristu duhimbaza uyu munsi, ndifuza ko dukora ibikorwa bitatu nyobokamana: gushimira, kurangamira no kuramya.
1.Dushimire Imana
Bavandimwe, uyu Munsi mukuru w’Umusaraba Mutagatifu wuje ikuzo uraduhamagarira kongera kuzirikana urukundo ruhebuje Imana idukunda muri Yezu Kristu. Ivanjili uko yanditswe na Yohani yongeye kubitwibutsa: “Koko Imana yakunze isi cyane, bigeza aho itanga Umwana wayo w’ikinege, kugira ngo umwemera wese atazacibwa, ahubwo agire ubugingo bw’iteka” (Yh 3, 16).
Bavandimwe, koko Imana iradukunda. Twongere tubisubiremo: Koko Imana iradukunda. Iradukunda byahebuje. Ntituzahwema kubivuga. Ntituzahwema kubisubiramo. Dushimire rero Imana. Tuyishimire urukundo idukunda. Tuyishimire Umwana wayo Yezu Kristu, yaduhaye. Yaramuduhaye kugera ku ndunduro. Yamuduhaye ku buntu, nta cyo iduciye. Yamuduhaye tutabikwiye, kuko yamuduhaye igihe twari abanyabyaha. Pawulo mutagatifu ni we ugira ati: “Koko rero igihe twari tugifite intege nke, Kristu yapfiriye abanyabyaha ku munsi wagenwe. Birakomeye ko hagira upfira intungane: sinzi niba hagira uwemera gupfira inyangamugayo. Imana rero yerekanye urukundo idufitiye kuko Kristu yadupfiriye kandi twari abanyabyaha” (Rom 5, 6-8).
Niba Imana yaradukunze aka kageni, nta kintu na kimwe twayiburana. Umusaraba wa Kristu ni impuruza y’amizero duterwa n’urwo rukundo rugera ku ndunduro Imana idukunda. Ni byo Pawulo mutagatifu yongera kutwibutsa agira ati: “Ibi twabyongeraho iki? Niba Imana turi kumwe, ni nde waduhangara? Yo itimanye ndetse n’Umwana wayo, ahubwo ikamudutangira twese, yabura ite kandi kutugabira byose kumwe na We? … Ni iki cyadutandukanya n’urukundo rwa Kristu?” (Rom 8, 31-32.35).
2.Turangamire
Twumvise mu Isomo ryo mu Gitabo cy’Ibarura ukuntu Abayisraheli bari mu butayu bari bamazwe n’ubumara bw’inzoka kubera kwivumbura ku Mana. Ariko ku bw’impuhwe zayo, baje gukizwa no kureba inzoka y’umuringa Musa yari yacurishije maze akayimanika ku giti.
Yezu Kristu, mu Ivanjili y’uyu munsi, yakomoje kuri ayo mateka y’Abayisraheli. Yagize ati: “Mbese nk’uko Musa yamanitse inzoka mu butayu, ni ko n’Umwana w’umuntu azagomba kumanikwa, kugira ngo umwemera wese agire ubugingo bw’iteka” (Yh 3, 14-15).
Bavandimwe, nk’Abayisraheli natwe kenshi twivumbura ku Mana. Sekibi ntahwema kutuvunderezamo ubumara bwayo ashaka kudutandukanya n’Imana. Icyaha kiducamo icyanzu, kikadukomeretsa. Dukeneye gutabarwa n’impuhwe z’Imana. Dukeneye gukizwa.
Nk’Abayisraheli mu butayu, natwe twubure amaso. Twubure amaso turangamire Yezu Kristu wererejwe ku musaraba, kuko igiti cyari icy’umuvumo Nyagasani yagihinduyemo igiti cy’umugisha; igiti cyari igikoresho cy’urupfu rw’agashinyaguro yagihinduyemo igiti cyera imbuto y’ubugingo bw’iteka. Ku musaraba, Yezu Kristu Umukiza wacu yatugoroye n’Imana, atwunga n’abavandimwe bacu. Ni We mahoro yacu (Ef 2, 14).
Twubure amaso turangamire Uwahinguranyijwe kugira ngo adukize. Umusaraba we wuje ikuzo ni wo soko y’agakiza kacu. Koko rero ni “We wajyanye ibyaha byacu mu mubiri we bwite ku musaraba, kugira ngo nitumara gupfa ku byaha, tubeho mu butungane”. Ni We nyir’ibikomere byadukijije (1 Pet 2, 24-25).
Hahirwa umuntu wese urangamirana ukwemera Yezu Kristu wabambwe ku musaraba; ntazacibwa, ahubwo azinjirana na We mu ihirwe ry’iteka!
3.Turamye
Bavandimwe, nimucyo uyu munsi duce bugufi imbere y’Umusaraba w’ikuzo wa Nyagasani. Dupfukame. Tuwuramye. Twongere tubwire Nyagasani tuti: “Turagusenga Yezu turagushima, kuko wakirishije abantu Umusaraba wawe Mutagatifu”.
Turaramya Yezu Kristu Umwana w’Imana, twongera kumushimira urukundo yadukunze kugera ku ndunduro. Pawulo mutagatifu yatwibukije uko Yezu Kristu yicishije bugufi kugera aho adupfira apfiriye ku musaraba. Yongeyeho ati: “Ni cyo cyatumye Imana imukuza, imuha izina risumbye ayandi yose, kugira ngo nibamara kumva izina rya Yezu, bose bamupfukamire mu ijuru, ku isi n’ikuzimu, kandi indimi zose zamamaze ko Yezu Kristu ari Nyagasani, biheshe Imana Se ikuzo” (Fil 2, 9-11).
Dupfukamire Nyagasani. Tumuhe icyubahiro kimukwiye. Tumusabe kugira mu mitima yacu no mu buzima bwacu amatwara ahuje n’aye ubwe (Fil 2, 5): tumenye natwe kwicisha bugufi, kumvira Imana, kwakira imisaraba duhura na yo mu buzima, kwitangira abandi no kwituraho “igitambo nyabuzima, gitagatifu kandi kinyuze Imana” (Rm 12, 1). Ni bwo tuzaba twizeye ko amazina yacu yandikwa mu gitabo cy’ubugingo, nuko tukazasangira na We ikuzo rizahoraho iteka. Tubisabirane. Amen.
Padiri Balthazar NTIVUGURUZWA
Diyosezi ya Kabgayi


text:
Padiri Edouard Ntuliye alias Simba
Bwana Izayi,
Ndagushimira inyandiko uherutse kunyoherereza, uvuga ko padiri Edouard NTURIYE alias SIMBA atarenganye, ikaba yarasohotse le 8/6/2011 kuri uru rubuga HYPERLINK « http://www.leprophete.fr/ »www.leprophete.fr.
Hari ubugororangingo nifuza guheraho :
(1) Nitwa Nahimana, ntabwo nitwa NDAHIMANA. Mu byukuri sinkunda kwitwa izina ritari iryanjye.
(2) Urubuga rwanjye ni Leprophete-Umuhanuzi cyangwa HYPERLINK « http://www.leprophete.fr/ »www.leprophete.fr. Ntabwo ari veritas Info; usibye ko iyi “www.Veritasinfo.fr” kimwe n’izindi mbuga zinyuranye, ikunze gufata inyandiko zasohotse kuri HYPERLINK « http://www.leprophete.fr/ »www.leprophete.fr, ikazitangaza.
(3) Inyandiko yanjye wifuje kugira icyo uvugaho ni iyitwa “HYPERLINK « http://www.leprophete.fr/justice-ad/gacaca/ » t « _blank »Gushyigikira inkiko Gacaca si icyaha?” yasohotse ubwambere le 20/10/2010, hanyuma iza gutangazwa kuri HYPERLINK « http://www.leprophete.fr/ »www.leprophete.fr le 2/4/2011.
I. Inyandiko yawe
Ibitekerezo byawe byubatse neza. Hari ibintu bibiri nakunze cyane n’ikindi kimwe gusa nenga. Nakunze cyane aho uvuga ngo “dushyikirane (dialogue)”. Uragira uti :”Ndagirango nzakubwire nawe umbwire, maze tugere kuri „veritas info“ izatuvura twese indwara turwaye y’irondakoko ari Simba, ari wowe ,ari nanjye“. Kimwe nawe, nanjye ndahamya ko gushyikirana no kujya impaka (dialogue et débat d’idées) ariyo nzira yonyine yazahura igihugu cyacu gikomeje kuzahazwa na politiki ya humirizankuyobore. Ibi bihugu byateye imbere nta kindi biturusha uretse kuba byemera kwakira ibitekerezo byose byubaka, aho byaturuka hose!
Nakunze kandi uko wanganirije, ukambwira akababaro kawe n’ak’umuryango wawe. Byankoze ahantu hakomeye mu mutima. Gusa, nawe urabizi ko nta kindi nabikoraho uretse kugutega amatwi. Aho nanjye ninkubwira akababaro kanjye n’ak’umuryango wanjye, uzabona umwanya wo kuntega amatwi? Ndabona usa n’unyizeza ko uzabishobora. Ni byiza cyane.
Icyo nenga rero ni aho wambwiye ngo kuko ntari mpari, ibyo mvuga ni inkuru mbarirano…ni ibihuha…si ukuri! Izayi we, none se ko wibagiwe no kunyibutsa ko , nk’umupadiri, iyo nzamutse kuri Alitari ntagatifu, ngakanura amaso, icyuya kikandenga nsobanurira abakristu iby’uko Yezu yapfuye akazuka ku munsi wa gatatu, dore imyaka ishize ari 2000…kuki utambwira ko mba mbeshya rubanda …kuko ntari mpari ? Dore nk’ubu ndimo ndandika igitabo ku bintu byabereye mu Bufuransa mu mwaka w‘1600! Erega ubwo biratuma wirirwa unseka, umunsi uhengame, kubera ko mvuga ibyabaye … na data umbyara ataranavuka!
None se niba tumenya ibyabaye ku ngoma z’Abaromani, uratekereza ko nabuzwa n’iki kumenya ibyabaye mu Rwanda guhera 1990 kugeza 2011 ? Kereka niba hari icyo ushaka kumpisha, kubera ko ubona ntagakwiye kukimeya!
Izayi nshuti, iyi ngingo (argument) yo kuvuga ngo sinshobora kumenya ibyo ntahagazeho (présence physique) ntuzongere kuyikoresha, abageze mu ishuri batazaguhindura urwamenyo. Ubwo se noneho padiri Simba we ko yari ahari, muri kumwe, nakwemera nte ko ibyo avuga atari ukuri, nyamara wowe ibyo uvuga bikaba ukuri? Aho ntibivuze ko mu Rwanda hasigaye hari abantu bamwe bavuga rikijyana, ibyabo byose bikaba ukuri, hakaba n’abandi batakigira ijambo, ibyo bavuze byose ntibihabwe agaciro, bigafatwa nk‘ibinyoma ? Reka tubyitondere, dore nawe urabona ko iyi myumvire yageza abantu kure!
Bityo rero, kugira ngo dushobore gushyikirana bishyitse hari utubazo tubiri nifuza ko wansubiza. Icyambere nkeneye ni ukumenya niba kavukire y‘umuryango wawe ari aho i Busasamana cg. niba uri muri ba Batutsi Ababiligi bavanye mu karere ko hagati no mu majyepfo y’Urwanda ngo bajye gutegeka Abahutu bo mu majyaruguru.
Icya kabiri kijyanye n’uko uvuga amateka y’ibyakubayeyo kuva ukiri muto. Bigomba kuba byaragukomerekeje, bikakubabaza, rwose bikaguhungabanya kandi birumvikana. Intambara ya FPR yatangiye mu 1990 na Jenoside yo muri 1994 byagusize iheruheru kandi nawe uremeza ko yakoze no ku bandi Banyarwanda benshi, si Abatutsi gusa n’Abahutu benshi burya yarabahitanye. Gusa ikintangaza ni ukuntu udatera intambwe, nk’umuntu wize akanigisha abandi benshi, kugirango ushake impamvu n’imizi by’ako kaga bityo ube wabona n’aho uhera utanga umuganda mu kubikemura, kugira ngo Urwanda rugere ku ituze n’amahoro arambye. Uravuga amateka y’Urwanda nk’aho ari ikibazo kiri hagati y’Umuryango wawe n’Ababiligi gusa. Biragaragara ko hari icyo wibagirwa cyangwa se wirengagiza nkana kuvuga mu izina ryacyo: ni Revolisiyo yo mu 1959, impamvu zayo n’ingaruka zayo. Iyo revolisiyo, wayigize indahiro, urayitsinda (wirinda no kuyicisha), ugomba kuba unayivumira ku gahera. N’Abahutu kandi ni uko ubagenza, ugahitamo kwivugira Abatutsi n’Ababiligi. Ndakumva rwose; ariko iyo nzitizi itavuyeho, ntabwo twashobora kuganira nyabyo: Revolisiyo yo 1959, wowe uyumva ute ?
Nk’uko wabyifuje, nanjye ndaje ngo nkuganirize ndakebaguzwa. Ndavuga kubyerekeye ayo amateka y’Urwanda wowe ugitinya kwatura hanyuma nsozereze ku rubanza rw’inshuti yacu padiri Edouard Ntuliye alias SIMBA.
II. Amateka y’Urwanda.
Amateka y’Urwanda ntacyigishwa mu mashuri, ni umwanzuro uteye agahinda wafashwe n’abayobozi ba FPR-Inkotanyi kubera impamvu yenda wowe wandusha kumenya. Harya ibyo ngo ntibyakwitwa gutoba amateka? Nyamara ayo mateka ni yo arimo ibisubizo by’ibibazo dufite ubu no mu gihe kizaza kuko ari nayo yadufasha kumva aho intambara zidahwema kuduhekura zishora imizi. Kutayamenya ngo tuyemere (assumer) ni inzitizi ikomereye imitima yacu ikanabangamira amajyambere asesuye y’igihugu cyacu. Nyemerera rero ngufashe kuvanaho iyo nzitizi nkwibutsa ibintu n’ubundi usanzwe uzi ; ariko akababaro, ibikomere no guhungabana bikaba byatuma ubyibagirwa .
1.Icyatumye revolusiyo iba
Icyambere (cause lointaine) cyatumye mu Rwanda haba Revolusiyo mu w’1959 ni inenge zikomeye z‘ingoma ya cyami mu Rwanda ubwayo : uko yavutse na gihake yayirangaga. Kurundira ibyiza byose by’igihugu mu biganza by’agatsiko k‘abari ku butegetsi bonyine, bakiberaho mu murengwe mu gihe rubanda rugufi rukora rukagoka rwicwa n’inzara n’agahinda. Ingoma ya cyami ntiyari ikijyanye n’igihe, yagombaga kuvaho.
Icya 2 (cause prochaine) ni ukunangira umutima kw’intagondwa zari zarakamiwe n’iyo ngoma. Tutiriwe tujya kure, uko kunangira kugaragarira muri ya mabaruwa 2 y’abagaragu bakuru b’ibwami (17-18/5/1958), mu myanzuro iteye agahinda (tristes résolutions) z’Inama nkuru y’igihugu yateraniye i Nyanza mu kwa 6/1958 no muri manifeste (imigabo n’imigambi) y’ishyaka rya LUNARI (UNAR).
Icya 3 ni ikibazo cy’insobe (noeud gordien) : Kwigizayo (mettre à l’écart des organes de décisions) no gusuzugura (mépriser, humilier, criminaliser) “Incabwenge“ (les intellectuels) n’abatinyuka kuvuga akababaro ka rubanda rugufi (Leaders) bazizwa gusa ko ari abo mu bwoko bw’Abahutu.
Icya 4 ni imbarutso (occasions) 2 z’iyo revolusiyo. Iyambere ni uko le 1/11/1959 i Bukomero insoresore za LUNARI zasagariye surushefu Dominiko Mbonyumutwa yiviriye mu misa y’umunsi mukuru w’Abatagatifu bose mu Byimana. Zaramututse, imwe imukubita urushyi, hanyuma baragundagurana. Iyi mbarutso ntabwo yari ihagije kugirango Revolusiyo ibe. Imbarutso ya 2, ari nayo yatumye mu by’ukuri revolusiyo iba ni ikosa rikomeye (maladresse) ryakozwe na surushefu NKUSI le 3/11/1959. Dore uko byagenze:
Inkuru yabaye kimomo ko Mbonyumutwa yavuyemo umwuka azize imihini ya za nsoresore zamusagariye. Bamwe mu bamukundaga bati “reka tujye kubaza kwa shefu Gashagaza uko ibintu bimeze”. Bagezeyo, bahasanze abatware n’abasurushefu benshi. Ibyo ubwabyo byabateye amakenga kuko baketse ko bari gucura imigambi yo kumara Abahutu bose. Babajije ibya Mbonyumutwa, babuka inabi, ndetse surushefu Nkusi ahagarara mu idirishya ry’inzu ya shefu Gashagaza, afata umuheto, atamika umwambi, akanga umurindi hasi, ararekera, umwambi ugenda uvuza ubuhuha. Abari baje kubaza amakuru ya Mbonyumutwa barawizibukira, ntiwagira n’umwe ukomeretsa; ariko ubwo nyine baba bariye karungu. Bamena amadirishya n’inzugi by’inzu ya Gashagaza, ba surushefu Katabarwa na Matsiko babatsinda aho, Nkusi arakomereka cyane, bamureka bagirango yapfuye ; shefu Katabarwa we yarakubiswe, arakomereka bidakabije, ahungira kuri paruwasi ya Kanyanza, ubwo nyine n’iby’ubushefu bwe biba birangiriye aho. Mu by’ukuri rero, Revolusiyo yatangiye le 3/11/1959, naho le 1 na le 2 kwari ukurebana ay’ingwe gusa. Iyo surushefu Nkusi adahubuka, ahari iyo revolusiyo yari kuzaba ikindi gihe kandi ku bundi buryo.
2.Uko revolusiyo yagenze muri make
Muri Revolisiyo, Abahutu bari bagumutse (nk’uko bavuga mu kirundi) ntibibasiraga Abatutsi bose. Bibasiraga barya b’agasuzuguro kajejeta, ab’abagome n’abakabyaga mu kwitwaza ubutegetsi bagakandamiza abaturage. Byongeye kandi, abo Bahutu bari bagumutse bangizaga ibintu kurusha uko bicaga abantu. Ibintu bangizaga ni amazu, intoki, ibipimo by’ikawa n’inka. Babigenzaga batyo kubera ko ibyo bintu byari ibimenyetso (symboles) by’ubutegetsi bubi. Ibyo bintu byose byabaga byaravuye mu mitsi yabo. Ayo mazu ni bo babaga barayubatse badahembwa, iyo mirima ni iyo babaga barabambuye, izo ntoki n’ibyo bipimo by’ikawa ni bo babikoreraga badahembwa, n’ibindi n’ibindi.
Kwahuka mu nka ntabwo kwari ukubera inda nini. Ahubwo ni uko inka yari ikimenyetso cyambere (symbole par excellence) cy’ubuhake n’ubukungu buvuye mu kwiba no kwikubira ibya rubanda. Hakiyongeraho rero ko abo Batutsi bakundaga inka zabo kurusha uko bakunda Abahutu. N’ikimenyimenyi ni uko batazuyazaga kubambura imirima n’ibishanga kugirango babigire inzuri z’inka zabo, bakarengaho bakaziragira mu bikorera, mu bisigati ndetse no mu myaka y’Abahutu. Naho ku byerekeye inda nini, wagirango ni uwaroze abategetsi hafi ya bose, baba Abahutu, baba Abatutsi. Bimaze kugaragara ko benshi muri bo ari “abakegesi”, aka ya migani y’ikinyarwanda ngo “nta mfura y’inda”, ngo “imfura inyuze aha ni iyariye” !
Reka twanzure kuri iyi ngingo mbere y’uko tuganira ku rubanza rwa padiri Edouard NTULIYE alias SIMBA. Birababaje kuba hari abantu bapfuye (Abatutsi, Abahutu, Abanyamahanga) muri revolisiyo yo mu w’1959 mu Rwanda. Ariko ibyo ntibibuza iyo revolisiyo kuba revolisiyo. Muri revolisiyo y’Abafaransa mu w’1789, mu y’Abarusiya mu w’1917 no mu zindi revolisiyo zabaye mu mateka y’isi, hagiye hapfa abantu benshi ndetse barimo n’inzirakarengane ; ariko ibyo ntibyazibujije kuba revolisiyo zagejeje abaturage kuri byinshi byiza .
Padiri F. Rudakemwa aherutse kwerekana ko ibyo bamwe bagenderaho bavuga ko jenoside y’Abatutsi mu Rwanda yatangiye mu w’1959, umuntu yanabiheraho akerekana ko jenoside y’Abahutu yo yaba yaratangiye kera cyane mbere ya 1959, kandi ahari n’ubu ikaba igikomeza (F. RUDAKEMWA, Amateka n’imikorere y’ingengabitekerezo, HYPERLINK « http://www.leprophete.fr/ »www.leprophete.fr, le 26 2/ 2011 ; Ikibazo si amoko : ikibazo ni ubutegetsi bubi, HYPERLINK « http://www.leprophete.fr/ »www.leprophete.fr, le 4/3/2011).
Muri make rero, Revolisiyo yo mu w’1959 ifite agaciro kayo kihariye.Kuvuga ko ntakindi yari imaze uretse kuba intangiriro ya jenoside y’Abatutsi ni icengezamatwara rizahita , revolisiyo igakomeza ikavugwa, yenda ikazanabyazwa umusaruro ufitiye Abanyarwanda bose akamaro. Kimwe mu byiza revolisiyo yari igamije ni uko rubanda rugufi rwagira uburenganzira busesuye, buri wese akishyira akizana, ntihagire uwongera kuba umuja n’umucakara mu Rwatubyaye ! None se nk’ibyo tukibona muri iki gihe, umuntu akagira atya agafungwa azira kuba Umuhutu gusa, ni nde uhakana ko byo atari ikibazo gikomeye ? Aho urwishe ya nka ntirukiyirimo ?
III.Urubanza rwa padiri Edouard Ntuliye alias SIMBA
Padiri rero, komeza wizere,Imana irenganura abazira akarengane.Kandi ujye usabira n’abakurenganyije!
Izayi muvandimwe, sinibuka neza ibyo wize ariko nzi ko wabaye Intumwa ya rubanda (Député à l’assemblée nationale). Nibwiraga ko uzi akamaro k’amategeko y’igihugu n’agaciro gahabwa ibyemezo by’inkiko. Nanjye rero nize amategeko, yewe n’ubu ndacyayiga. Icyakora ngeze ku rwego rwo kuba nanjye nayigisha muri kaminuza. Inyandiko nakoze ku rubanza rwa Simba ntabwo nayubakiye ku nkuru mbarirano nk’uko ushaka kubyemeza rubanda, ahubwo, nk’umunyamategeko, nayubakiye ku byemezo byanditse byafashwe n’inkiko zo mu Rwanda: Urugereko Rwihariye mu Rukiko rwa Mbere rw’Iremezo rwa Kibuye (urubanza R.M.P.50919/S4/GM/KBY) n’Urukiko rw’Ubujurire rwa Ruhengeri (urubanza R.M.P.50919/S4/GM/KBY-R.P.A.34/GC/R1/RUH). Kopi z’izo manza zombi ndazifite.
Ibyo uvuga kuri izo manza mu nyandiko yawe, singiye kukubeshya, byanteye igihunga, ntaretse no kwiheba! Icyanciye intege nta kindi, ni uko nibwira nti niba hari abandi bategetsi bumva ubutabera nkawe, Urwanda ruracyafite ibibazo bikomeye, inzira y’umusaraba iracyari ndende! Nabonye hari n’abandi Banyarwanda benshi bakomeje kutwandikira bifuza kugira icyo bavuga kunyandiko yawe, ntuzatangare nubona bakomeje kwamagana bimwe mu byo wavuze biteye impungenge zikomeye. Dore bimwe muri byo:
1.Uragira uti :
“Sinirirwa ngaruka ku rubanza Padiri Simba na Padiri Kayiranga baciriwe ku Kibuye bagacirwa igihano cy’urupfu hanyuma Urukiko rw’Ubujurire rwa Ruhengeri rukabarekura, kuko rwabaye impitagihe, uretse ko ntigeze numva ukuntu iyo ntera iri hagati y’igihano cy’urupfu no kurekurwa burundu abacamanza ba Ruhengeri bayiremye nta bisobanuro bishingiye ku kwicwa kw’itegeko cyangwa se kwa procédure, bakihutira gushingira ku ngingo yatanzwe n’abapadiri ntavuze amazina, bagiye gushinjura abo bagenzi babo mu Ruhengeri, bemeza ngo „nta muntu wihaye Imana wagize uruhare muri jenoside“, abacamanza bakongeraho ngo naho abatangabuhamya ba mbere ni abantu babifitemo inyungu zabo bwite aliko ntibavuge izo nyungu izo ari zo. Ubwo se ko nabonye warishimiye imikirize y’Urubanza mu Ruhengeri usanga iyo ngingo ariyo? donc ari „ veritas info ko nta muntu wihaye IMANA wagize uruhare muri Jenoside ?Ndagusaba ngo uzansubize iki kibazo? ».
2. Reka tubiganireho.
Murashi, reka twumvikane. Aha ushatse kutwereka ko wowe wenyine, ku giti cyawe, ari wowe ufite ukuri kurusha urukiko? Ijambo ryawe urumva ari ryo abantu twese dukwiye kwemera kurusha iry’abacamanza bo mu rukiko rw’ubujurire rwa Ruhengeri? Bigenze bityo byaba bisobanuye ko uri muri babandi bari hejuru y’amategeko. Simvuze ko bitabaho ko umuntu yanenga imikirize y’urubanza rwaciwe n‘urukiko rw’ubujurire, ariko rero bigira inzira binyuramo. Ujya mu rukiko rusesa imanza. Siko wabikoze kuko n’ubundi wari gutsindwa! Uti kubera iki nari gutsindwa? Wari gutsindwa kuko nta ngingo n’imwe igaragara yahamya padiri Simba icyaha, niyo mpamvu uhitamo iy’ubusamo, yo kubeshya. Urabeshya kuri byinshi ariko dore bibiri bikomeye cyane:
Icya mbere ni iriya ngingo uzanyemo ivuga ngo “nta muntu wihaye Imana wagize uruhare muri jenoside“, kandi ukemeza ko ariyo abacamanza bo mu bujurire (Ruhengeri) bashingiyeho barukata. Iyi ngingo ni iyo uhimbye ugamije kubyutsa amarangamutima y’abategetsi bamwe na bamwe basanzwe banezezwa no gushinja Abihayimana buhumyi, ariko nyamara ntaho iyi ngingo iri mu myanzuro y’urubanza ! Ongera usome neza kopi y’urubanza maze unyereke aho wayibonye! Wibeshyera urukiko bitakuviramo ikindi cyaha.
Icyakabiri ubeshyeho ni uko uvuze ngo abacamanza bagaragaje ko hari abatangabuhamya bafite inyungu zabo bwite, ngo ariko ntibavuze izo ari zo! Wibeshya, abacamanza barabisobanuye: abo batangabuhamya baramaranira indishyi! Uti n’ubundi indishyi baziregera mu rundi rukiko! Nanjye nti ni byo, ariko uregwa indishyi ni uwatsinzwe mu rubanza nshinjabyaha. Bishatse kuvuga ko mwakoraga uko mushoboye ngo padiri Simba abanze atsindwe kugira ngo muzabone uko mumurega indishyi nyuma. Nako ngo ni Kiliziya gatolika izamurihira da! Aho ubanza warahibeshye! Nuko rero abacamanza wibagerekaho ibyo batavuze, uhimbahimba ingingo zitari zo.
3.Dore ahubwo uko icyemezo cy’urukiko kibivuga:
« … Rusanze Urukiko rubanza ruhamya Padiri Nturiye ubugambanyi mu bwicanyi bwabereye ku Nyundo rushingiye ku buhamya bwa Murashi Esaie, Rutabana na Kayijuka bakulikiranye indishyi kubera ababo baguye muri ibyo bitero ariko bakaba batarashoboye kugaragaza amanama y’amashyaka Ntuliye yagiyemo, aho yakorewe, abo bayakoranye n’ibyayavugiwemo”.
Rusanze, mu bagabo 7 Urukiko rubanza rwagendeyeho ruhamya Padiri Ntuliye na Padiri Kayiranga ubugambanyi mu byabereye i Nyange ku wa 15 na 16 Mata 1994, batatu muri bo: Munganyinka, Ndakubana, na Kagenza bakurikiranye indishyi, ni yo mpamvu ubuhamya bwa bane basigaye ari bo Gatare Lambert, Hategekimana, Nikuze, na Gatarayiha ari bwo bukwiye gusuzumwa bugahabwa agaciro kuko bariya ba mbere bataba ababuranyi ngo babe n’abagabo” .
Rwemeje ko Urukiko rubanza rwafashe ibintu uko bitari” rubashinja rugendeye ku buhamya bw’abashinjaga gusa.
Rwanzuye ko Ntuliye Edouard na Kayiranga Jean François ari abere ku byaha byose baregwa”;
Rutegetse ko bahita bafungurwa”.
Inteko y’Urukiko rw’Ubujurire (Ruhengeri) yari igizwe n’abacamanza Cassien Ntunzwenimana, Timotée Ndagijimana, umwanditsi akaba Pascal Safari. Hari taliki ya 25 ukwakira 2000.
Murashi rero, iki cyemezo cy’urukiko kirumvikana. Iyo ubona ko hari amategeko atarubahirijwe cyangwa urubanza rukaba rwaraciwe mu buryo butumvikana uba waragiye mu rusesa imanza ariko siko wabigenje. Wirengagije amategeko nkana kuko utayobewe ko imyanzuro y’urubanza nka ruriya rwaciwe ntiruseswe iba ibaye itegeko (autorité de la chose jugée). Ikindi utari uyobewe,kandi nawe urabyivugira, ni uko Itegeko Ngenga rigena imiterere n’imikorere y’Inkiko Gacaca rivuga ko imanza zari zarashyikirijwe inkiko zisanzwe zitagaruka mu nkiko Gacaca(Reba Ingingo y’100 y’ Itegeko N° 16/2004 ryo ku wa 19/6/2004). Ahubwo washatse guca mu cyuho cyaryo aho rigira riti keretse iyo hari ingingo nshya, cyangwa se iyo ukurikiranywe ashinjwa n’abo bafatanyije icyaha. Ni uko rero, wabonye Padiri Edouard Ntuliye agizwe umwere n’inkiko zisanzwe,ukubita agatoki ku kandi, uhitamo guca hasi, umujyana mu Nkiko Gacaca kuko wari uzi neza ko zo zishinzwe gukora ibyo abategetsi bishakiye, zigaca imanza zitagira aho zihurira n’amategeko! Urugero rwiza ni wowe ubwawe urutwihereye, maze rutwereka neza ko Padiri Ntuliye Edouard yarenganyijwe izuba riva!
4. Ubivuga neza muri aya magambo:
“ Uko mbyibuka,kandi si inkuru mbarirano , ibi bibazo nibyo byapfundikiye urubanza mu bujurire, hanyuma Urukiko ruriherera, nyuma yo kwiherera rumumenyesha ko rwafashe icyemezo cyo kugumishaho icyemezo cya mbere cy’igihano cyo kumufunga burundu ».
Aha hantu rwose niho utubwije ukuri kose: gupfundikira urubanza se ntibishaka kuvuga ko ibyo bibazo aribyo byabaye rurangiza (éléménts déterminants) kuko byamutsinze noneho urukiko akaba aribyo rushingiraho rufata umwanzuro? Kandi ibyo bibazo n’uko byashubijwe nabyo urabitubwira muri aya magambo:
„Inyangamugayo ya Gacaca yamubajije ibibazo bibiri mu bujurire,hamwe abura icyo asubiza, ahandi arabyiyemerera:
-Ubwa mbere yaramubajije ati uko ubyibuka,hagati y’igihe jenoside yatangiriye n’igihe yarangiriye, waherukaga kubonana na Mryr Kalibushi ryari? Padiri yarashubije ati numva naraherukaga kumubona mbere y‘ uko ubwicanyi bwa jenoside butangira nkongera kumubona duhungutse tuvuye Zayire.Umucamanza ati none se nk’umuntu wari mu byegera bya MYR Kalibushi wari ugufitiye icyizere,kandi ukaba utarahigwaga,kandi we akaba yarahigwaga ,wumva nta buhemu bukubarwaho? Padiri yabuze icyo asubiza araceceka.
-Ubwa kabiri yarasubiriye aramubaza ati abo bapadiri bagenzi bawe bapfuye,ko mwari musangiye ibanga ry’ubusaserdoti kandi mwarabanye,hari n’umwe watubwira ,mu kuri, waba wari wasomera misa? Padiri yavugishije ukuri ati ndumva ntawe“.
5. Nanjye nkiyamira nti:
Yego ga rero! Ese bambe ni iki padiri Simba yazize? Abapadiri bose bararye ari menge, ndabona amaherezo ntawe uzarokoka! None se burya kutajya gusura Musenyeri byabaye icyaha gikomeye (crime) gihanwa n’amategeko ya Gacaca, tukaba twari tutarabimenya? Ubwo rero ngo umupadiri utavugira misa incuti ze zishwe muri jenoside azajya ahanishwa igifungo cya burundu n’akato rugeretse? Turashize ye!
Murashi, reka nkubwize ukuri: uretse ababyiyise nk’abo mu nkiko gacaca, abandi bacamanza bose bazi igitekerezo-shingiro (principe fondamental) imanza nshinjabyaha zubakiyeho: “Nullum crimen, nulla poena sine lege”(Il n’ya jamais de crime, il n’y a jamais de peine sans loi): nta cyaha , nta n’igihano bigomba kubaho niba nta tegeko ribiteganya!
Ubu se Murashi, watubwira itegeko ziriya Nyangamugayo (!)zawe zashingiyeho zemeza padiri NtuLiye icyaha n’igihano kiremereye kuriya? Buriya se kutajya gusura Musenyeri Kalibushi no kutavugira abapadiri bishwe misa bihuriye he n’icyaha cya jenoside? Kereka niba wemeza ko kudasura Musenyeri Kalibushi ari byo byaje kumuviramo urupfu, le 20/12/1997! None se koko nawe urahamya ko kutavugira bariya bapadiri misa ari cyo cyatumye bicwa noneho padiri Ntuliye akaba abaye atyo nyirabayazana cyangwa umufatanyacyaha?
Muri make ndagushimiye, utweretse ko Inkiko Gacaca zikorera ibyo zishakiye, zititaye ku biteganywa n’amategeko, mbese nk’iriya nteko yikoreye ibyo wowe wifuza, ikagukiza padiri Simba udashaka. Ibyerekeye gushinjwa n’abanyururu byo ntawe wabikangisha, twese tuzi icyo bisobanura. Ariko se ubundi ko umunyururu wakatiwe kubera ibyaha bikomeye yakoze, aba yakuweho icyizere, Leta y’Urwanda yo ibigenza ite ngo yongere isubize icyizere umuntu warimbuye imbaga, muri ako gahe gato gusa ko kujya gushinja inzirakarengane? Ubusanzwe imbere y’amategeko, bene ubwo buhamya bufatwa nk’amatakirangoyi, nta gaciro buhabwa n’Inkiko zikorera mu bwisanzure. Ibi kandi nigeze kubikoraho indi nyandiko nise “Uburiganya bwo kwemera icyaha hagamijwe gucisha abandi umutwe”, nubishobozwa nayo uzayisome. Ndabona disi ari byo byujurijwe kuri nyakugorwa padiri Simba!
Ariko reka nkwibarize: uriya mupadiri uramushinja ikihe cyaha mu by’ukuri? Watubwiye ko mwiganye mu iseminari, ngira ngo yenda ugiye kutwereka ko n’icyo gihe yavanguraga amoko, akanga Abatutsi, ashwi da! Watubwiye ukuntu guhera muri za 1990, intambara ya FPR igitangira, wowe n’umuryango wawe mwahoraga mumuhungiraho mu i Seminari, akabakira neza. None se buriya icyaha umushinje gifatika ni ikihe? Uremeza ko aho mu cyumba mwari mwihishanyemo na we, yababwiye amagambo y’iterabwoba ngo “ibyanyu byarangiye, imihoro 2 gusa mufite, ntacyo yabamarira”! Reka tubyemere. Ariko se iterabwoba ririhe kandi nyamara ko nawe ubwawe wivugiye ko wakoresheje telefoni ukavugana na Padiri Ntagara wari ku Gisenyi, na we ubwe akakubwira ko ibintu byadogereye, ko abantu bashize : kuki we utamushinja iterabwoba? None se ubundi iyo mihoro 2 yabamariye iki, wa mugani? Ngaho rero noneho tubwire neza icyo ushinja Simba! Uramuhora se ko yafashije padiri Dominiko Ngirabanyiginya, akamuhungishiriza ku Gisenyi, ntagwe ku Nyundo nk’abandi? Uravuga ko Simba mwari mwihishanye mu iseminari, mu cyumba kimwe, maze padiri Adrien Nzanana yasohoka bakamwicira muri koridori, nyamara ukagaruka urwo rupfu ukarushinja Simba, wowe ubwawe wabuzaga gusohoka muri icyo cyumba! Azabe se afite impano yo kuba ahantu habiri icyarimwe (bilocation)? Ese ubundi kuki yihishanyaga namwe, ni uko we ntabwoba yari afite? Niba koko yarakoranaga n’Interahamwe, ubwo wavuga ko yihishaga nde ?
Umva rero Izayi, maze gushishoza neza, hanyuma ngashyira ku munzani ibyo wowe ubwawe wivugira, nkabaza umutwe n’umutima wanjye, ndasanga icyo upfa na Simba ari iki ngiki: Wowe Murashi Izayi, urashinja Padiri Edouard Ntuliye ko mwiganye ariko ntimuhirwe kimwe; uramuryoza ko atahigwaga nk’uko wahigwaga kandi akaba atarishwe nk’uko abawe bishwe. Uramuziza ko ari UMUHUTU, ibindi ni ukwiganirira.
Umwanzuro:
1. Ndagusaba Nyakubahwa Perezida Paul Kagame, ko wakwambara umwambaro w’Umucamanza Mukuru (Magistrat Suprême) w’Urwanda muri iki gihe, maze ugategeka ko padiri Edouard Ntuliye ahita arenganurwa, agataha. Ibyo kandi ndabisabira n’abandi bapadiri bose bafunzwe muri ubwo buryo: hera nko kuri Padiri MATEGEKO Aimé uvuka i Cyangugu, Padiri Emile Nsengiyumva w’i Kigali…
2. Ndakwibutsa, Nyakubahwa Perezida Paul Kagame ko ari ngombwa gukurikirana abari bagize Inteko y’urukiko Gacaca rw’Imirenge ya Kimironko na Nyarugenge yatumwe gukorera ku Nyundo, bagacira padiri Edouard Ntuliye urubanza rwo kumurenganya, bagendeye ku byifuzo bidafite aho bihuriye n’ubutabera bya Izayi SAGAHUTU Murashi. Bene abo bacamanza babi nibo bakomeje guteranya Abanyarwanda aho kubakiranura. Bagomba kuguha ibisobanuro ku mikorere yabo, kuko amakosa yabo ari wowe abarwaho: ngo “zitukwamo nkuru”. Ibuka ko, nka Perezida wa Repubulika, ufite mu nshingano zawe kuba umubyeyi utabera.
3. Ndagusaba, wowe nshuti yanjye Murashi Izayi, kwemera ko atari wowe “Nyirukuri” (Critère de vérité), maze wige kwakira no kubaha ibyemezo by’inkiko z’Urwanda.
Nguhaye Umugisha w’Imana.Roho Mutagatifu akumanukireho. Genda amahoro.
Harakabaho Ubutabera, n’ukwishyira ukizana mu Rwagasabo.
Padiri Thomas Nahimana.
Maîtrise en Droit
Doctorant en Philosophie
Tél: 0033 647434465
E-mail: nahimanathom@yahoo.fr


text:
Niba utwite, dore ibimenyetso byerekana ko uri hafi kubyara
Kubyara cyangwa se kwibaruka, ni igihe umuryango ni ukuvuga umugore n’umugabo ndetse n’abavandimwe babo, baba bategerezanyije amatsiko bibaza uko umwana azaza asa ,ese azaba asa na se cyangwa na nyina nyina azaba asa se numwe mu muvandimwe babo. azaba ari umuhungu se cyangwa azaba ari umukobwa.
Biba akarusho rero iyo ari umwana wa mbere witeguwe, kuko umubyeyi nta na kimwe aba azi kijyanye no kubyara. Usanga bamwe akantu kose gakomye bahita birukira aho babyarira kwa muganga, nuko muganga akababwira kwisubirira mu rugo kuko igihe kiba kitaragera.
Hano twabakusanyirije ibimenyetso simusiga byerekana ko umubyeyi ari hafi kubyara gusa ibi bimenyetso twabiciye mo ibice 2. Igice cya mbere ni ibimenyesto biba ku mubyeyi hasigaye iminsi iri hagati y’icyumweru hamwe n’ukwezi, ikindi gice ni ibimenyetso umubyeyi abona hasigaye amasaha cyangwa iminota ngo abyare.
Ibimenyetso byerekana ko umubyeyi agiye kubyara
igice cya mbere hagati y’icyumweru n’ukwezi.
1.Umwana aramanuka
Ibi gusa biba ku rubyaro rwa mbere, umwana nubusanzwe aba yaramaze gucurama, aha rero noneho arisunika akegera inkondo y’umura neza aho azasohokera. Gusa ku mbyaro zikurikiyeho ibi biba hasigaye amasaha macye ngo umubyeyi abyare. Ibi rero ku rubyaro rwa mbere ikibiranga ni ukumva uri kuremererwa mu kiziba cy’inda, ukanyaragura kenshi kandi ducye nka kwa kundi byakubayeho inda ikiri mu mezi 3 ya mbere. Gusa na none hano noneho guhumeka biroroha, kuko umwana aba yigiye hepfo ibihaha bikabona aho byisanzurira. Niyo mpamvu bavuga ko iyo uri hafi kubyara ugira imbaraga zidasanzwe.
2.Inkondo y’umura itangira kwaguka
Kuko ariho umwana agomba gusohokera, hatangira kubyitegura hakiri kare. Ibi wowe ntiwabyumva ariko muganga iyo ari kugusuzuma agakora mu gitsina (bizwi nka toucher), arabyumva ko habaye impinduka, ariko si kuri bose kuko hari abo biba bitinze, rero ntuzahangayike ngo ucyeke ko uzabyara bigoranye.
3.Ibinya no kuribwa umugongo biriyongera
Imikaya n’ingingo biba bitangiye kwiyegeranya byitegura kuzafasha mu gusunika umwana agiye kuvuka. Gusa ku nda itari iya mbere bishobora kuba uri hafi kubyara ariko ku ya mbere biba hasigaye ibyumweru. Ibi nibyo rero usanga abenshi bitiranya n’ibise, nuko yanasobanuza umubyeyi mukuru ati rwose uri hafi. Ariko ku nda ya mbere, biza mbere y’igihe.
4.Mu ngingo wumva nta kabaraga.
Iyo utwite hakorwa umusemburo wa relaxin ariwo utuma umubiri wawe urushaho koroha. Hafi yo kubyara rero uyu musemburo utuma wumva mu ngingo hose nta kabaraga, gusa ntugire ubwoba kuko ni ibifasha nyababyeyi kwitegura guha inzira ikiremwa gishya kiri hafi kuza ku isi.
5.Impiswi
Kuko imikaya yo mu mura na nyababyeyi iba iri kwitegura, bigira ingaruka no ku mikaya y’ikibuno no ku mara manini ahegereye umwoyo. Ibi bishobora rero gutuma ugira impiswi, wowe wihangayika kuko ni ikimenyetso cyiza kuko urugendo umazemo amezi 9 ruri hafi gusoza. Inywere amazi, ibindi utegereze.
Inkuru irakomeza …. kurikira kuri youtube
7,988 total views, 3 views today


text:
Imashini yo kuzenguruka ya Terry
Ibisobanuro birambuye
Ibiranga ibicuruzwa
AMAKURU YUBUHANGA:
IBIKURIKIRA BIKORWA:
1.MORTON marike Terry Circular Machine Machine Ukoresheje indege ya aluminiyumu yindege igice kinini cyimashini kugirango imikorere igabanuke kandi igabanye imbaraga zo guhindura agasanduku.
2.MORTON marike Terry Yumuzingi wo Kuboha Ukoresheje Kudoda Kumwe.
3.guhindura neza-neza Archimedes.
4.Koresheje sisitemu yo hagati yo kudoda, ubunyangamugayo buhanitse, imiterere yoroshye, imikorere yoroshye.
5.Icyapa gishya cyo gutunganya ibyapa, bikuraho deformasiyo ya plaque.6.Koresha inganda imwe ibikoresho byo murwego rwohejuru hamwe na CNC itumiza hanze, kugirango umenye neza ibice bikora nibisabwa.
6.Nuburyo bwihariye nubuhanzi, bituma uburebure bwikirundo buringaniye kandi buringaniye, imiterere ya terry irashobora gukosorwa iterekanye uruhande rwubutaka.
7.Ishobora gutanga sinkeri zitandukanye kuburebure bwikirundo (1.0--6.0mm).
8.Icyapa cya MORTON Ikirangantego cya Terry Machine gishobora guhindurwamo imashini imwe yo kuboha ya Jersey hamwe na Machine Three Fleece Machine mugusimbuza ibikoresho byo guhindura.
AKARERE KA GUSHYIRA MU BIKORWA:
Imashini yo kuboha ya Terry irashobora gukoreshwa cyane mumyenda, imyenda yo murugo, ibikinisho hamwe nimyenda yinganda.


text:
Amasomo: Buh 2, 12.17-20; Zab 54 (53) ; Yak 3,16-4,3; Mk 9, 30-37
“Ushaka kuba uwa mbere, azigire umugaragu wa bose” (Mk 9, 35)
Bavandimwe muri Yezu Kristu, nimugire ineza n’amahoro bituruka ku Mana Umubyeyi wacu. Mu masomo matagatifu yo kuri iki cyumweru, Imana iratubwira ko mu guca bugufi, gukorera neza abandi, kubaho mu bwubahane, no kwihanganirana bituma habaho amahoro mu bantu. Kandi ugerageza kuba umugaragu w’ibyo bikorwa byiza, aba ari intungane y’Imana. Ndetse ni nawe uzaba mukuru mu bwami bw’ijuru.
Igitabo cy’Ubuhanga kiratubwira ko uhisemo inzira yo gukurikira no kuba umugaragu w’Imana ahura n’abamutoteza benshi kuko imigirire ye myiza iba ibacira urubanza. Ariko ntawe ugomba gucibwa intege n’ibyo yagirirwa n’abadafite ukwemera. Kuko ikibi n’urwango wagirirwa n’abakurwanya, sibyo bifite ijambo rya nyuma ku buzima bwawe. Imanantiyigeraigutereranaigiheuyiringiramuriibyobyosebigucishabugufindetse no mu magorwa.
Mu isomo rya kabiri, Mutagatifu Yakobo arabwira abakristu bari baratwawe n’iby’isi ko aho ariho hava amakimbirane ndetse n’intambara. Ikibi cyose umuntu yakora aharanira kwibeshaho cyangwa kwigaragaza neza mu isi, ntigishobora kumuha amahoro. Ibintu by’isi turwaniramo ngo tubibemo aba mbere bitubuza kugera ku butungane, ndetse tugahora duhangayikishijwe na byo. Bigatuma rero n’isengesho ryacu ntacyo rigeraho kuko dusaba nabi. We rero aratubwira ibyo dukwiye gusaba Imana: kuba abanyamahoro, abanyarugwiro, abaziranenge kandi tukarumbuka imbuto nziza…
Muri uwo murongo, uyu munsi Yezu aratubwira mu Ivanjili ko ushaka kuba uwa mbere, agomba guhinduka umugaragu wa bose. Arabivuga kuko intumwa ze zarimo zijya impaka k’umuntu uzaba umukuru muri bo. Kugira inyota y’ubutegetsi ni ibya kera cyane mu mateka y’abantu. Yezu rero aje guhindura iyo myumvire y’abantu mu bijyanye no gutegeka. Uriya mwana Yezu afata, twamugereranya n’umuntu wese wiyoroheje. Mu guca bugufi tukamufasha ni bwo tuba turi mu murongo wa Yezu. Imbaraga z’Imana ntizigaragariza mu gutegeka, ahubwo zibonekera mu gufasha abantu.
Iy’isi yacu, ikeneye abantu benshi baca bugufi bagafasha abandi. Hari byinshi twakora kugira ngo turusheho kugira uruhare mu kuyigira nziza. Muzi ukuntu bishimisha nko kubona umuntu usanzwe azwiho ko akomeye, iyo aciye bugufi akajya nko gufatanya n’abandi mu bikorwa by’urukundo! Ariko nyine uwo muco uhora utunanira kuko ubangamiye kamere yacu ikunda kwikuza. Umenya ari naho umunyarwanda yahereye ati: «uhamba ingeso, ahorana isuka ku rutugu». Twiyemeza gukora neza uyu munsi, ejo bikaba byanze; gutyo gutyo…!
Mu buzima bwe, Yezu ntiyatweretse gusa inzira, ahubwo yaduhaye urugero: «Ubwo rero mbogeje ibirenge, kandi ndi Nyagasani n’Umwigisha, namwe murajye mwozanya ibirenge ubwanyu» (Yh 13, 14-15). Kuri iki cyumweru tuzirikane ko Yezu yicishije bugufi, ni cyo cyatumye Imana imukuza. Natwe tuzakuzwa nitwicisha bugufi tugakorera bagenzi bacu.
Ikindi twazirikanaho ni uko Yezu ataje gukuraho abategetsi n’ububasha bwabo, ahubwo arifuza ko twakwirwanyamo ya nyota ikabije yo gutegeka ibyara akarengane, inzangano n’intambara. Abakristu batorerwa kuba abategetsi ntibakwiye kwibagirwa Ijambo rya Yezu ribasaba kuba abagaragu ba bagenzi babo, nibakore byose mu bwiyoroshye.
Abiyoroshya, nimikomeze inzira y’Ubuhanga bukomoka mu ijuru. Ni yo Yakobo Intumwa yatubwiye ko irangwa n’ubuziranenge, amahoro, urugwiro, impuhwe n’ineza. Niba dushaka imbuto y’amahoro, nitwitandukanye n’amatwara ya Sekibi, twirinde kubogama n’uburyarya. Niba dusabira isi ngo igire amahoro, dukore byose tuzirikana ko imbuto y’ubutungane ibibwa mu mahoro. Ntagushidikanya abaharanira amahoro bimirije imbere Ubuhanga buva kuri Yezu Kristu bazayagira bayasakaze mu isi.
Kuri iki cyumweru, dusabirane kugira ngo abakuru batuyobora muri Kiliziya no mu zindi nzego babashe kwiyoroshya, abayoborwa na bo bicishe bugufi, bumvire batinuba. Uko kwiyoroshya no kumvikana bizatuma tujya dusengera hamwe, maze bitubyarire urukundo n’amahoro birambye. Kuri iki cyumweru kandi, dusabirane imbaraga zo guhitamo inzira y’Ubuhanga bukomoka mu ijuru. Izo mbaraga zizatuma twihanganira ibitutsi no kurebwa nabi n’abo Sekibi yigaruriye.
Dusabire kandi ibihugu byo ku isi cyane cyane ibiyoborwa n’abatsikamiwe n’ishyari n’ubucabiranya bibyara imivurungano n’ibikorwa bibi by’amoko yose. Yezu Kristu asingizwe mu buzima bwacu bwose. Umubyeyi Bikira Mariya aduhakirwe ubu n’iteka ryose. Amen!
Padiri Eulade INTWALI NSANZUBUHORO


text:
Guhera ku itariki ya 23 kugeza kuri 27 Gicurasi 2022, mu karere ka Nyaruguru hari kuba Icyumweru cy’umufatanyabikorwa n’umujyanama. iki cyumweru kikaba cyatangiriye mu murenge wa Ruramba. Cyatangijwe no gusura ibikorwa bitandukanye by’abafatanyabikorwa, aho ku rwego rwa Caritas ya Diyosezi Gatolika ya Gikongoro hasuwe iguriro ry’inyongeramusaruro rya Rugogwe ryashyizweho ku bufatanye bw’abagenerwabikorwa ba Caritas-Gikongoro ku nkunga ya Trocaire.
Hamuritswe kandi ibindi bikorwa by’umushinga uterwa inkunga na Trocaire mu kagali ka Rugogwe. Umunsi wasojwe no kuremera abagenerwabikorwa, Caritas-Gikongoro yatanze ingurube 58 ku bagenerwabikorwa bayo bo mu midugudu ya Rugogwe, Titi na Rugusa.
Reba amafoto agaragaza uko byari byifashe ku Rugogwe (mu murenge wa Ruramba), ku munsi wa mbere w’Icyumweru cy’Umufatanyabikorwa n’Umujyanama mu karere ka Nyaruguru: